cyanic-selkie/wikianc huggingface dataset:
മരജോ
ഭൂമിശാസ്ത്രം
മരാജോയുടെ വടക്കുകിഴക്കൻ തീരപ്രദേശം അറ്റ്ലാന്റിക് സമുദ്രത്തിന് അഭിമുഖമാണ്. ജനുവരി മുതൽ ജൂലൈ വരെ ആമസോണിൽ നിന്നുള്ള ഒഴുക്ക് വളരെ ശക്തമാണ്. നദീമുഖം കടൽ കരയിൽ നിന്ന് കുറച്ച് ദൂരം ശുദ്ധജലം കാണപ്പെടുന്നു. നദീമുഖത്തുനിന്ന് പോഷകനദിയുടെ (പാരാ നദി എന്നും അറിയപ്പെടുന്നു) തെക്ക് ഭാഗത്താണ് ബെലാം നഗരം സ്ഥിതിചെയ്യുന്നത്. ദ്വീപ് ഏതാണ്ട് നേരിട്ട് മധ്യരേഖയിൽ സ്ഥിതിചെയ്യുന്നു.
49,602 ചതുരശ്ര കിലോമീറ്റർ (19,151 ചതുരശ്ര മൈൽ) വിസ്തൃതിയുള്ള മരജോ ചെറിയ അയൽ‌ ദ്വീപുകൾ‌ക്കൊപ്പം നദികളാൽ‌ വേർ‌തിരിച്ച് ഇത് മരാജെ ദ്വീപസമൂഹമായി മാറുന്നു. 59,985 ചതുരശ്ര കിലോമീറ്റർ (23,160 ചതുരശ്ര മൈൽ) മരജോ ദ്വീപസമൂഹം പരിസ്ഥിതി സംരക്ഷണ മേഖലയാണ്. ഡെൽറ്റ പ്രദേശത്തിന്റെ പരിസ്ഥിതി സംരക്ഷണത്തിനായി 1989-ൽ സുസ്ഥിര ഉപയോഗ സംരക്ഷണ യൂണിറ്റ് സ്ഥാപിതമായി.
തീരത്ത് ആമസോൺ നദിയുടെ ഉയർന്ന ജലനിരപ്പും കനത്ത മഴയും കാരണം ദ്വീപുകളുടെ വലിയ ഭാഗങ്ങൾ മഴക്കാലത്ത് വെള്ളപ്പൊക്കത്തിൽ പെടുന്നു. മരജോ മിക്കവാറും പരന്നപ്രതലമാണ്. മഴക്കാലത്ത് ദ്വീപിന്റെ ഭൂരിഭാഗവും വെള്ളപ്പൊക്കത്താൽ ഒരു വലിയ തടാകമായി മാറുന്നു.
ദ്വീപിൽ 20 വലിയ നദികളുണ്ട്. മാറുന്ന ജലനിരപ്പും കാലാനുസൃതമായ വെള്ളപ്പൊക്കവും കാരണം, പല വാസസ്ഥലങ്ങളും സ്റ്റിൽട്ടുകളിൽ (പാലഫിറ്റാസ്) നിർമ്മിച്ചിരിക്കുന്നു.
ഇക്കോളജി
ദ്വീപിന്റെ കിഴക്ക് ഭാഗത്ത് കൂടുതലും സാവന്ന സസ്യജാലങ്ങളാണ്. മൃഗസംരക്ഷണത്തോടൊപ്പം വലിയ ഫാസെൻഡകളുണ്ട്. 400 ചതുരശ്ര കിലോമീറ്റർ (150 ചതുരശ്ര മൈൽ) വിസ്തൃതിയുള്ള അരാരി തടാകത്തിന്റെ സ്ഥാനം കൂടിയാണിത്. പക്ഷേ വരണ്ട സീസണിൽ ഇത് 80% ആയി ചുരുങ്ങുന്നു. വളർത്തുമൃഗങ്ങളുടെ കൂട്ടത്തിൽ എരുമകളുടെ എണ്ണം ദ്വീപിന്റെ മനുഷ്യ ജനസംഖ്യയേക്കാൾ 450,000 കൂടുതലാണ്. ദ്വീപിന്റെ പടിഞ്ഞാറ് ഭാഗത്ത് വർസിയ വനങ്ങളും ചെറിയ വയലുകളും കാണപ്പെടുന്നു. തടി, അകായ് പനയും ഇവിടെ ഉത്പാദിപ്പിക്കപ്പെടുന്നു.
കാലാനുസൃതവും വേലിയേറ്റവുമുള്ള വെള്ളപ്പൊക്ക പ്രദേശമായ മരജോ വർ‌സിയ ഇക്കോറീജിയനിലാണ് ഈ ദ്വീപ് കാണപ്പെടുന്നത്. വലിയ സവന്ന പ്രദേശത്തിന്റെ വടക്ക് ഭാഗത്ത് ഈന്തപ്പന ചതുപ്പുകൾ പ്രധാനമായും ബുറിറ്റി പാം (മൗറീഷ്യ ഫ്ലെക്സുവോസ), യൂട്ടെർപ് ഒലറേസിയ എന്നിവയും കാണപ്പെടുന്നു. മഴക്കാലത്ത് ചതുപ്പുകൾ ഒരു മീറ്റർ ഉയരത്തിൽ ഒഴുകുന്നു. ഈ ചതുപ്പുനിലങ്ങളുടെ പരിസ്ഥിതിയെക്കുറിച്ച് വളരെക്കുറച്ചേ അറിയൂ.
പുത്തൂരു (കർണാടക)
കർണാടകയിലെ ദക്ഷിണ കന്നഡ ജില്ലയിലെ ഒരു പട്ടണവും പുത്തൂർ താലൂക്കിന്റെ ആസ്ഥാനവുമാണ് പുത്തൂർ (കന്നഡ:ಪುತ್ತೂರು.,പുത്തൂരു തുളു:ಪುತ್ತೂರು/കൊങ്കണി:ಪುತ್ತೂರು). മംഗലാപുരം-മൈസൂർ സംസ്ഥാനപാതയിൽ മംഗലാപുരത്തുനിന്ന് 50 കിലോമീറ്റർ അകലെയാണ് ഈ സ്ഥലം. കടൽത്തീരത്തിനും പശ്ചിമഘട്ടത്തിനും ഇടയിലുള്ള മലമ്പ്രദേശമാണിത്. കൃഷിയാണ് ഇവിടുത്തെ പ്രധാന ഉപജീവനമാർഗം. ഇവിടത്തെ ക്യാംപ്ക്കോ ചോക്ലേറ്റ് ഫാക്റ്ററി പ്രസിദ്ധമാണ്. വിവിധ വിദ്യാഭ്യാസ സ്ഥാപനങ്ങളും ആരോഗ്യ കേന്ദ്രങ്ങളും ഇവിടെ പ്രവർത്തിക്കുന്നു. ഇത് ദക്ഷിണ കന്നട ജില്ലയിലെ രണ്ടാമത്തെ വലിയ പട്ടണമാണ്. സംബന്നരുടെ പട്ടണം എന്നും പട്ടണത്തെ വിശേഷിപ്പിക്കാറുണ്ട്. പുത്തൂർ എന്ന പേര് വരാൻ പല കാരണങ്ങളും കാണപ്പെടുന്നുണ്ട്. മുത്തുകളുടെ നാട് എന്ന അർത്ഥത്തിൽ മുത്തൂർ എന്നത് ലോപിച്ച് പുത്തൂർ എന്നായി മാറി എന്നും നിരീക്ഷണമുണ്ട്.
സുള്ളിയ(35 കി.മീ), ഉപ്പിനങ്ങാടി(12 കി.മീ), ബെള്ളാരെ(25 കി.മീ), വിട്ട്ല(15 കി.മീ), മംഗലാപുരം (53 കി.മീ), കാസറഗോഡ് (60 കി.മീ) തുടങ്ങിയവയാണ് അടുത്തുള്ള മറ്റ് പട്ടണങ്ങൾ.
വർഗ്ഗം:കർണ്ണാടകത്തിലെ പട്ടണങ്ങൾ
പുള്ളി വൈദ്യുതതിരണ്ടി
കടൽ വാസിയായ ഒരു മൽസ്യമാണ് പുള്ളി വൈദ്യുതതിരണ്ടി  അഥവാ '''Spoted Numbfish. ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി വസ്തുതകൾ അപര്യാപ്തമായ സ്പീഷിസുകൾ എന്നാണ്.
ഇതും കാണുക
കേരളത്തിലെ മൽസ്യങ്ങളുടെ പട്ടിക
വർഗ്ഗം:തിരണ്ടികൾ
ടേറ്റം ഭാഷ
ടിമോർ ദ്വീപിൽ സംസാരിക്കുന്ന ഒരു ഓസ്ട്രണേഷ്യൻ ഭാഷയാണ് ടേറ്റം, അല്ലെങ്കിൽ ടേറ്റൺ. ഇന്തോനേഷ്യയിലെ ബെലു റീജൻസിയിൽ പെട്ട വെസ്റ്റ് ടിമോറിലും അതിർത്തിക്കപ്പുറത്തുള്ള കിഴക്കൻ ടിമോറിലുമാണ് ഇത് സംസാരിക്കുന്നത്. ഇത് കിഴക്കൻ ടിമോറിലെ രണ്ട് ഔദ്യോഗികഭാഷകളിലൊന്നാണ്. കിഴക്കൻ ടിമോറിൽ ഈ ഭാഷയുടെ ഒരു മിശ്രിതരൂപമായ ടേറ്റൺ ദിലി ഒരു രണ്ടാം ഭാഷയെന്ന നിലയിൽ വ്യാപകമായി ഒഴുക്കോടെ സംസാരിക്കപ്പെടുന്നുണ്ട്. പരസ്പരം കേട്ടിട്ടില്ലാത്തവർക്ക് ടേറ്റം ഭാഷയും ടേറ്റുൺ ദിലിയും പരസ്പരം മനസ്സിലാക്കാൻ സാധിക്കാത്തത്ര വ്യത്യാസമുള്ള ഭാഷകളാണ്. വ്യാകരണത്തിലെ ലഘൂകരണം കൂടാതെ കിഴക്കൻ ടിമോറിലെ ഔദ്യോഗിക ഭാഷയായ പോർച്ചുഗീസിൽ നിന്ന് ധാരാളം പദങ്ങൾ കടം കൊണ്ടിട്ടുള്ളതും ഇതിന് കാരണമാണ്.
അവലംബം
വർഗ്ഗം:ഓസ്ട്രണേഷ്യൻ ഭാഷകൾ വർഗ്ഗം:ഇന്തോനേഷ്യയിലെ ഭാഷകൾ വർഗ്ഗം:കിഴക്കൻ ടിമോറിലെ ഭാഷകൾ
കാവാലം ചുണ്ടൻ
ഭഗവതി പിക്ചേഴ്സിന്റെ ബാനറിൽ വി.പി.എം. മാണിക്യം നിർമിച്ച മലയാളചലച്ചിത്രമാണ് കാവാലം ചുണ്ടൻ. ജിയിയോ പിക്ചേഴ്സ് വിതരണം നിർവഹിച്ച ഈ ചിത്രം 1967 നവംബർ 17-ന് കേരളത്തിൽ പ്രദർശിപ്പിച്ചു തുടങ്ങി.
അവലംബം
വർഗ്ഗം:1967-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾഅടൂർ ഭാസി അഭിനയിച്ച മലയാളചലച്ചിത്രങ്ങൾവർഗ്ഗം: വയലാർ -ദേവരാജൻ ഗാനങ്ങൾജി. ദേവരാജൻ സംഗീതം നൽകിയ ചലച്ചിത്രങ്ങൾവയലാറിന്റെ ഗാനങ്ങൾ
ഫ്രാൻസെസ് സ്വൈനി
ആദ്യകാല ബ്രിട്ടീഷ് ഫെമിനിസ്റ്റും എഴുത്തുകാരിയും തിയോസഫിസ്റ്റുമായിരുന്നു റോസ ഫ്രാൻസെസ് എമിലി സ്വൈനി, നീ ബിഗ്സ്, (21 ഏപ്രിൽ 1847 - 3 മെയ് 1922).
ജീവിതരേഖ
സ്വീനി നീ ബിഗ്സ് ജനിച്ചത് ഇന്ത്യയിലെ പൂനയിലായിരുന്നു. പക്ഷേ കുട്ടിക്കാലത്തിന്റെ ഭൂരിഭാഗവും അയർലണ്ടിലായിരുന്നു. 1871-ൽ അവർ മേജർ ജോൺ സ്വൈനിയെ (1832-1918) വിവാഹം കഴിച്ചു. ഒരു മുഴുസമയ ഭാര്യയും അമ്മയും ആകാൻ സ്വയം അർപ്പിച്ചു. സ്വൈനി 1877-ൽ ഗ്ലൗസെസ്റ്റർഷയറിലെ ചെൽട്ടൻഹാമിലേക്ക് താമസം മാറ്റി. പത്ത് വർഷം ഭർത്താവിനോടൊപ്പം ചേർന്ന ആ പട്ടണത്തെ "ആദർശങ്ങളില്ലാത്ത നഗരം" എന്ന് ജീവിതത്തിൽ പിന്നീട് അവർ വിശേഷിപ്പിച്ചു.
1890 മുതൽ ഗ്ലൂസെസ്റ്റർഷയറിലെ ചെൽട്ടൻഹാമിൽ ഫെമിനിസ്റ്റ് ആക്ടിവിസ്റ്റ്, ലക്ചറർ, എഴുത്തുകാരി എന്നിവയായിരുന്നു സ്വീനി. 1896 ൽ അവർ ചെൽട്ടൻഹാം വിമൻസ് സഫറേജ് സൊസൈറ്റി (ചെൽട്ടൻഹാം ഡബ്ല്യുഎസ്എസ്) സ്ഥാപിച്ചു. ചെൽട്ടൻഹാം ഫുഡ് റിഫോം ആൻഡ് ഹെൽത്ത് അസോസിയേഷൻ വൈസ് പ്രസിഡന്റായിരുന്നു. ലണ്ടനിലെ ഹയർ തോട്ട് സെന്റർ, തിയോസഫിക്കൽ ലോഡ്ജുകൾ, എത്തിക്കൽ സൊസൈറ്റികൾ തുടങ്ങിയ സംഘടനകളിൽ പ്രഭാഷണം നടത്തി. തിയോസഫിക്കൽ സൊസൈറ്റി (ടി‌എസ്), സോഷ്യോളജിക്കൽ സൊസൈറ്റി, നാഷണൽ യൂണിയൻ ഓഫ് വിമൻ വർക്കേഴ്സ് (എൻ‌യുഡബ്ല്യുഡബ്ല്യു), യൂജനിക്സ് എഡ്യൂക്കേഷൻ സൊസൈറ്റി, സെക്കുലർ എഡ്യൂക്കേഷൻ ലീഗ്, വുമൺസ് ഫ്രീഡം ലീഗ് (ഡബ്ല്യുഎഫ്എൽ), നാഷണൽ വുമൺസ് സോഷ്യൽ ആൻഡ് പൊളിറ്റിക്കൽ യൂണിയൻ (ഡബ്ല്യുഎസ്പിയു), കൗൺസിൽ ഓഫ് ദി വുമൺസ് ബ്രാഞ്ച് ഓഫ് ദി ഇന്റർനാഷണൽ നിയോ-മാൽത്തൂസിയൻ ലീഗിലെയും അംഗമായിരുന്നു.
ഷാർലറ്റ് ഡെസ്‌പാർഡ്, ഹാരിയറ്റ് മക്‌ഇൽകം, ഷാർലറ്റ് സ്റ്റോപ്‌സ്, മാർഗരറ്റ് സിബ്‌തോർപ്പ്, എലിസബത്ത് വോൾസ്റ്റൻഹോം എൽമി, ആനി ബസന്റ് തുടങ്ങിയ തന്റെ കാലത്തെ പ്രമുഖരും പ്രധാനപ്പെട്ടവരുമായ വ്യക്തികളുമായി സ്വിനി വ്യക്തിപരമായി ബന്ധപ്പെട്ടിരുന്നു.
1910 മുതൽ, അവരുടെ പുസ്‌തകങ്ങൾ 1909-ൽ അവർ സ്ഥാപിച്ച ലീഗ് ഓഫ് ഐസിസ് സഹ-പ്രസിദ്ധീകരിച്ചു. "പ്രത്യുൽപാദനത്തിന്റെ സ്വാഭാവിക നിയമം (...) വ്യക്തിഗതമായി പാലിച്ചുകൊണ്ട്, "വംശത്തിന്റെ പുരോഗതി" കൊണ്ടുവരാൻ ലീഗ് ഓഫ് ഐസിസ് ലക്ഷ്യമിടുന്നു. ഈ സംഘടന, അവരുടെ രചനകൾക്കൊപ്പം, തിയോസഫിക്കൽ പഠിപ്പിക്കലുകളിലെ ആഴത്തിലുള്ള ഇടപഴകലിനെ പ്രതിഫലിപ്പിക്കുന്നു: ഒരു ആത്മീയ പരിണാമത്തിലും ദൈവിക മാതാവിലും (ഐസിസ്), അതുപോലെ തന്നെ ശാസ്ത്രവും മതവും തമ്മിലുള്ള അതിരുകൾ മറികടക്കാൻ തിയോസഫിക്ക് കഴിയുമെന്ന ബോധ്യവുമുണ്ട്.
1922 മെയ് 2-ന് സ്വിനി മരിച്ചു.
തിയോസഫി, മാതൃത്വം, ഫെമിനിസം
മാതൃത്വത്തെയും വംശത്തെയും കുറിച്ചുള്ള സമകാലിക സങ്കൽപ്പങ്ങൾ, തിയോസഫിസ്റ്റും, ഫെമിനിസ്റ്റും, യുജെനിസിസ്റ്റുമായ ഫ്രാൻസെസ് സ്വിനിയെ ശക്തമായി സ്വാധീനിച്ചു.
അക്കാലത്തെ മറ്റ് ഫെമിനിസ്റ്റുകളെപ്പോലെ, സ്ത്രീത്വത്തിന്റെയും മാതൃത്വത്തിന്റെയും നിഷേധാത്മക അർത്ഥങ്ങളെ അവൾ മാറ്റിമറിക്കുകയും അത് സ്വന്തം വാദത്തിനായി ഉപയോഗിക്കുകയും സ്ത്രീകളുടെ അവകാശത്തിനായി പോരാടുകയും ചെയ്തു. "രാഷ്ട്രത്തിന്റെ സമ്പത്ത് സൃഷ്ടിക്കുന്നതിലും വംശത്തിന്റെ മാതാക്കളെന്ന നിലയിലും" സ്ത്രീകൾക്ക് നീതി ലഭിക്കുമെന്ന് സ്വിനി അവകാശപ്പെട്ടു.
അവലംബം
വർഗ്ഗം:1847-ൽ ജനിച്ചവർ വർഗ്ഗം:1922-ൽ മരിച്ചവർ
ഇന്റർവ്യൂ (ചലച്ചിത്രം)
എവർഷൈൻ പ്രൊഡക്ഷൻസിന്റെ ബാനറിൽ തിരുപ്പതി ചെട്ടിയാർ നിർമിച്ച മലയാളചലച്ചിത്രമാണ് ഇന്റെർവ്യൂ. എവർഷൈൻ റിലീസ് വിതരണം ചെയ്ത ഈ ചിത്രം 1973 ഒക്ടോബർ 12-ന് പ്രദർശനം തുടങ്ങി.
==താരനിര ==
അണിയറയിൽ
==പാട്ടരങ്ങ് ==
പുറത്തേക്കുള്ള കണ്ണികൾ
ഇന്റർവ്യൂ1973
വർഗ്ഗം:1973-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ വർഗ്ഗം:വയലാർ -ദക്ഷിണാമൂർത്തി ഗാനങ്ങൾ വർഗ്ഗം:കെ. ശങ്കുണ്ണി ചിത്രസംയോജനം നിർവ്വഹിച്ച ചലച്ചിത്രങ്ങൾ വർഗ്ഗം:നസീർ-ജയഭാരതി ജോഡി വർഗ്ഗം:ഭാസി-ബഹദൂർ ജോഡി വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ വർഗ്ഗം:വയലാറിന്റെ ഗാനങ്ങൾ വർഗ്ഗം:ദക്ഷിണാമൂർത്തി സംഗീതം പകർന്ന ചലച്ചിത്രങ്ങൾ വർഗ്ഗം:എസ്.എൽ. പുരം സദാനന്ദൻ തിരക്കഥ എഴുതിയ ചലച്ചിത്രങ്ങൾ വർഗ്ഗം:തിരുപ്പതി ചെട്ടിയാർ നിർമ്മിച്ച ചലച്ചിത്രങ്ങൾ
അബ്ദുറഹിമാൻ ബിൻ അബീ ബക്കർ
സുന്നി ഇസ്ലാമിലെ ആദ്യ ഖലീഫയായിരുന്ന അബീബക്കറിൻറെ മകനായിരുന്നു അബ്ദുറഹിമാൻ ബിൻ അബീബക്കർ (മരണം 666 ). ഉമ്മു റുമ്മ എന്നായിരുന്നു മാതാവിൻറെ പേര്. ആഇശ, അബ്ദുള്ള, അസ്മ എന്നിവർ സഹോദരങ്ങളാണ്.
ആക്റ്റിനിയം III ഓക്സൈഡ്
റേഡിയോ ആക്ടീവ് മൂലകമായ ആക്റ്റിനിയത്തിന്റെ ഒരു രാസ സംയുക്തമാണ് അക്റ്റിനിയം (III) ഓക്സൈഡ്(Actinium(III) oxide). ഇതിന്റെ തന്മാത്രാസൂത്രം Ac2O3 ആണ്. . ഇത് അസറ്റൈൽ അൺഹൈഡ്രൈഡ് (Ac2O (acetic anhydride)) എന്ന സംയുക്തമായി തെറ്റിദ്ധരിക്കപ്പെടാറുണ്ട്. (Ac2O എന്നതിലെ Ac, അസറ്റൈൽ എന്നതിനെയാണ് സൂചിപ്പിക്കുന്നത്; ആക്റ്റിനിയത്തെ അല്ല.
അവലംബം
വർഗ്ഗം:രസതന്ത്രം വർഗ്ഗം:ഓക്സൈഡുകൾ
ഇഷ്ഹ് (നദി)
റഷ്യൻ ഫെഡറേഷനിലെ ടാടാർസ്ഥാൻ, ഉഡ്മുർടിയ എന്നീ പ്രദേശങ്ങളിലൂടെ ഒഴുകുന്ന ഒരു നദിയാണ് ഇഷ്ഹ് (Иж; Оӵ, Otš; Иж ) കാമ നദിയുടെ ഒരു പോഷകനദിയാണിത്. കാമ നദിയുടെ വലത്തേ കരയിൽ ഇത് വന്നുചേരുന്നു. ഈ നദിക്ക് 259 km നീളമുണ്ട്. അതിൽ 97 km ടാടാർസ്താനിലാണ്. ഈ നദിയുടെ ഉത്ഭവപ്രദേശം 8510 km2. ഉഡ്‌മൂർഷ്യയിലെ മാലി ഓഷ്‌വർട്ടിക്ക് സമീപത്തുനിന്ന് ഉത്ഭവിച്് ടാറ്റർസ്ഥാനിലെ അഗ്രിസ്‌കി ജില്ലയിലെ ഗോല്യുഷുർമ പ്രദേശത്തിനടുത്ത് കാമ നദിയിലെ നിഷ്നെകാംസ്ക് തടാകത്തിലേക്ക് വരുന്നുചേരുന്നു.
അവലംബങ്ങൾ
വർഗ്ഗം:Coordinates on Wikidata
കൃത്രിമോപഗ്രഹം
ഒരു ഗ്രഹത്തിന്റെ ഭ്രമണപഥത്തിൽ എത്തിക്കപ്പെടുന്ന ഏതൊരു മനുഷ്യ നിർമ്മിത വസ്തുവിനേയും കൃത്രിമോപഗ്രഹം എന്നു വിളിക്കുന്നു. ഉപഗ്രഹ സദൃശമായ ഇവ ആ ഗ്രഹത്തെ പരിക്രമണം ചെയ്തുകൊണ്ടിരിക്കും. ഉപഗ്രഹങ്ങൾ രണ്ടു തരമുണ്ട്. പ്രകൃതിദത്തവും മനുഷ്യനിർമ്മിതവും. ചന്ദ്രൻ ഭൂമിയുടെ പ്രകൃത്യായുള്ള ഉപഗ്രഹമാണ്. എന്നാൽ ഇൻസാറ്റ് പോലെയുള്ളവ മനുഷ്യനിർമ്മിതമായ ഉപഗ്രഹങ്ങളാണ്. മനുഷ്യ നിർമ്മിതമായ ഉപഗ്രഹങ്ങളെ പൊതുവേ കൃത്രിമോപഗ്രഹങ്ങൾ എന്നു വിളിക്കുന്നു. 1957 -ൽ സോവിയറ്റ് യൂണിയൻ വിക്ഷേപിച്ച സ്പുട്നിക്ക് ആണ് ആദ്യത്തെ കൃത്രിമോപഗ്രഹം. അതിനുശേഷം ധാരാളം കൃത്രിമോപഗ്രഹങ്ങൾ ഭൂമിയുടെ ഭ്രമണപഥത്തിലേക്ക് വിക്ഷേപിക്കപ്പെട്ടിട്ടുണ്ട്. ബഹിരാകാശനിലയം പോലെയുള്ള കൃത്രിമോപഗ്രഹങ്ങൾ പലഘടകങ്ങളായി വിക്ഷേപിച്ചതിനു ശേഷം ഭ്രമണപഥത്തിൽ വെച്ച് സംയോജിപ്പിക്കുകയാണ് ചെയ്യുന്നത്. അൻപതിലധകം രാജ്യങ്ങളുടെ കൃത്രിമോപഗ്രഹങ്ങൾ ഭ്രമണപഥത്തിൽ എത്തിയിട്ടുണ്ടെങ്കിലും പത്തോളം രാജ്യങ്ങൾക്കാണ് വിക്ഷേപണ സാങ്കേതികവിദ്യ സ്വന്തമായുള്ളത്. നൂറിൽപരം ഉപയോഗക്ഷമമായ ക്രിത്രിമോപഗ്രഹങ്ങളും ആയിരത്തിലധികം ഉപയോഗശൂന്യമായ സാറ്റലൈറ്റുകളും അവയുടെ അവശിഷ്ടങ്ങളും ഭൂമിയെ ഭ്രമണം ചെയ്യുന്നുണ്ട്. ചില കൃത്രിമോപഗ്രഹങ്ങൾ അന്യഗ്രഹങ്ങളുടെ ഭ്രമണപഥത്തിലേക്കും വിക്ഷേപിക്കപ്പെട്ടിട്ടൂണ്ട്. ചന്ദ്രൻ, ബുധൻ, ശുക്രൻ, ചൊവ്വ, വ്യാഴം, ശനി എന്നീ ഗ്രഹങ്ങളുടെ ഭ്രമണപഥത്തിലും സൂര്യനു ചുറ്റുമായാണ് ഈ കൃത്രിമോപഗ്രഹങ്ങൾ വലയം ചെയ്യുന്നത്.
സാറ്റലൈറ്റുകൾ പലതരം ആവശ്യങ്ങൾക്ക് ഉപയോഗിക്കപ്പെടാറുണ്ട്. പ്രധാനമായും സൈനിക സൈനികേതര ഭൗമനിരീക്ഷണം, വാർത്താവിനിമയം, ഗതാഗതം, കാലാവസ്ഥാ നിരീക്ഷണം, ഗവേഷണം തുടങ്ങിയ ആവശ്യങ്ങൾക്കാണ് കൃത്രിമോപഗ്രഹങ്ങൾ ഉപയൊഗിക്കപ്പെടുന്നത്. ഭ്രംമണപഥത്തിലുള്ള ബഹിരാകാശനിലയങ്ങളും ശൂന്യാകാശ വാഹനങ്ങളും കൃത്രിമോപഗ്രഹങ്ങളാണ്. കൃത്രിമോപഗ്രഹങ്ങളുടെ ഉപയോഗത്തെ അടിസ്ഥാനപ്പെടുത്തി ഭ്രംമണപഥങ്ങൾ പ്രധാനമായും മൂന്നുതരത്തിൽ തരംതിരിക്കപ്പെട്ടിരിക്കുന്നു. ലോവർ എർത്ത് ഭ്രമണപഥം, ധ്രുവാഭിമുഖ ഭ്രമണപഥം, ഭൂസ്ഥിര ഭ്രമണപഥം എന്നിവയാണവ.
കൃത്രിമോപഗ്രഹങ്ങൾ പൊതുവേ ഭാഗീകമായി സ്വയം നിയന്ത്രിക്കാൻ കഴിവുള്ള യന്ത്രങ്ങളാണ്. കമ്പ്യൂട്ടറുകൾ ഉപയോഗിച്ചാണ് കൃത്രിമോപഗ്രഹങ്ങളെ നിയന്ത്രിക്കുന്നത്. ഓരോ കൃത്രിമോപഗ്രഹങ്ങളിലേയും ഘടകങ്ങൾ ഓരോ പ്രത്യേക പ്രവർത്തനങ്ങൾ ചെയ്യാൻ നിയോഗിക്കപ്പെട്ടവയാകാം. ഊർജ്ജോത്പാദനം, താപനിയന്ത്രണം, ഭൂമാപനം, ദിശാനിയന്ത്രണം, കൃത്രിമോപഗ്രഹത്തെ ഭ്രമണപഥത്തിൽ നിന്ന് വ്യതിചലിക്കാതെ സൂക്ഷിക്കുക തുടങ്ങി പലതരം പ്രവർത്തനങ്ങൾ ഒരോ ഘടകങ്ങളാണ് ചെയ്യുന്നത്.
ആദ്യകാല പരികൽപ്പനകൾ
A Treatise of the System of the World എന്ന പുസ്തകത്തിലൂടെ ഐസക് ന്യൂട്ടൺ ആണ് ആദ്യമായി കൃത്രിമോപഗ്രഹം എന്ന ആശയം മുന്നോട്ടു വെക്കുന്നത്. ഒരു കൃത്രിമോപഗ്രഹത്തിന്റെ സാധ്യതകളെക്കുറിച്ച് ഗണിതശാസ്ത്രപരമായ ആദ്യത്തെ പഠനം പ്രസിദ്ധീകരിക്കപ്പെട്ടതും ഈ പുസ്തകത്തിലാണ്. ഭൗമോപരിതലത്തിൽ നിന്നു തൊടുത്തുവിടാവുന്ന ഒരു പീരങ്കിയുണ്ട എന്ന രീതിയിലാണ് ന്യൂട്ടൺ കൃത്രിമോപഗ്രഹത്തെ വിഭാവനം ചെയ്തത്. ഭ്രമണപഥത്തിലേക്കു വിക്ഷേപിക്കാവുന്ന കൃത്രിമോപഗ്രഹം എന്ന ആശയം ആദ്യമായി അവതരിക്കപ്പെട്ടത് എഡ്വേഡ് എവരറ്റ് ഹെയിൽ എഴുതിയ The Brick Moon എന്ന ഫിക്ഷണൽ ചെറുകഥയിലാണ്. 1869 മുതൽ ദി അറ്റ്ലാന്റിക് എന്ന മാസികയിൽ The Brick Moon തുടർക്കഥയായി വന്നു തുടങ്ങി. കൃത്രിമോപഗ്രഹങ്ങളെക്കുറിച്ചുള്ള ആശയങ്ങൾ പിന്നീട് ഉയർന്നു വന്നത് ജൂൾസ് വെർണെയുടെ The Begum's Fortune (1879) എന്ന നോവലിലാണ്.
1903-ൽ കോൺസ്റ്റാന്റിൻ സിയോൾകോവ്സ്കി (1857–1935) Means of Reaction Devices പ്രസിദ്ധീകരിച്ചു. ഈ പ്രബന്ധത്തിലാണ് ശൂന്യാകാശ വാഹനങ്ങൾ വിക്ഷേപിക്കുന്നതിന് റോക്കറ്റ് സാങ്കേതിക വിദ്യ ഉപയോഗിക്കേണ്ടതിനേക്കുറിച്ചുള്ള വിവരങ്ങൾ ആദ്യമായി പ്രസിദ്ധീകരിക്കപ്പെട്ടത്. ഒരു കൃത്രിമോപഗ്രഹത്തിന് ഭ്രമണപഥത്തിലെത്തുന്നതിനാവശ്യമായ പ്രവേഗം 8 കി.മീ./സെ. ആണെന്ന് കണക്കുകൂട്ടിയത് ഇദ്ദേഹമായിരുന്നു. മാത്രമല്ല, പല ഘട്ടങ്ങളുള്ളതും ഇന്ധനമായി ദ്രവ പ്രൊപ്പല്ലന്റുകൾ ഉപയോഗിക്കുന്നതുമായ ഒരു റോക്കറ്റ് ഇതിനായി ഉപയോഗിക്കാം എന്നും അദ്ദേഹം വിഭാവനം ചെയ്തു. ദ്രാവക രൂപത്തിലുള്ള ഹൈഡ്രജനും ഓക്സിജനുമാണ് അദ്ദേഹം ഇന്ധനങ്ങളായി നിർദ്ദേശിച്ചത്. ഇതുകൂടാതെ മറ്റു സംയുകതങ്ങളും ഉപയോഗിക്കാനായേക്കും എന്നും അദ്ദേഹം കണക്കുകൂട്ടി.
1928-ൽ സ്ലോവേനിയക്കാരനായ ഹെർമൻ പോട്ടോക്നിക് (1892–1929) The Problem of Space Travel — The Rocket Motor എന്ന പുസ്തകം പ്രസിദ്ധീകരിച്ചു. ശൂന്യാകാശത്ത് മനുഷ്യന് ഒരു സ്ഥിര താമസ സൗകര്യ്ം ഒരുക്കുന്നതിനാവശ്യമായ ചില പദ്ധതികളായിരുന്നു ആ പുസ്തകത്തിലെ പ്രതിപാദ്യ വിഷയം. ഒരു സ്പേസ് സ്റ്റേഷൻ വിശദമായി വിഭാവനം ചെയ്യാനും അതിന്റെ ഭൂസ്ഥിര ഭ്രമണപഥം കണക്കു കൂട്ടാനും അദ്ദേഹത്തിനു കഴിഞ്ഞു. ഭൂമിയെ വലം വെക്കുന്ന ഒരു കൃത്രിമോപഗ്രഹം എപ്രകാരം വിശദമായ ഭൗമോപരിതല നിരീക്ഷണങ്ങൾക്കുപയോഗിക്കാം എന്നും, ശാസ്ത്ര പരീക്ഷണങ്ങൾ നടത്തുന്നതിന് ശൂന്യാകാശത്തെ പ്രത്യേക സാഹചര്യങ്ങൾ എത്രമാത്രം ഉപയോഗപ്രദമാണെന്നും ഈ പുസ്തകത്തിലൂടെ അദ്ദേഹം വിശദമാക്കി. സിയോൾകോവ്സ്കി വിഭാവനം ചെയ്ത തരത്തിലുള്ള ഭൂസ്ഥിര കൃത്രിമോപഗ്രഹങ്ങളെക്കുറിച്ചും, റേഡിയോ തരംഗങ്ങൾ മുഖാന്തരം അവയുമായി ആശയവിനിമയം ചെയ്യുന്നതെങ്ങനെ തുടങ്ങിയ വിശദമായ വിവരങ്ങൾ ഈ പുസ്തകത്തിൽ ഉൾപ്പെടുത്തിയിരുന്നു എങ്കിലും വാർത്താ വിനിമയാവശ്യങ്ങൾക്ക് കൃത്രിമോപഗ്രഹങ്ങൾ ഉപയോഗിക്കുക എന്ന ആശയം ചർച്ച ചെയ്യപ്പെട്ടിരുന്നില്ല.
1945-ൽ Wireless World എന്ന മാസികയിൽ ഇംഗ്ലീഷ സയൻസ് ഫിക്ഷൻ എഴുത്തുകാരൻ കൂടിയായ ആർതർ സി. ക്ലാർക്ക് (1917–2008) തന്റെ ഒരു ലേഖനത്തിലൂടെ വാർത്താവിനിമയ ഉപഗ്രഹങ്ങൾ എങ്ങനെ വൻ തോതിലുള്ള ആശയവിനിമയ സംവിധാനങ്ങളിൽ ഉപയോഗപ്പെടുത്താം എന്നതിനെക്കുറിച്ച് വിശദമായി പ്രദിപാദിക്കുകയുണ്ടായി. വിക്ഷേപണ സങ്കേതങ്ങൾ, വ്യത്യസ്ത ഭ്രമണപഥങ്ങൾ തുടങ്ങിയവയെ ക്ലാർക്ക് അപഗ്രഥിക്കുകയും, ഭൂമിയെ വലം വെക്കുന്ന കൃത്രിമോപഗ്രഹങ്ങളുടെ ഒരു ശൃംഖല നിർമ്മിക്കുന്നത്, അതിവേഗ വാർത്താവിനിമയ സംവിധാനങ്ങൾക്ക് എപ്രകാരം പ്രയോജനപ്പെടുമെന്ന് ചൂണ്ടിക്കാണിക്കുകയും ചെയ്തു. അതോടൊപ്പം തന്നെ, മൂന്നു ഭൂസ്ഥിര കൃത്രിമോപഗ്രഹങ്ങൾ ഉപയോഗിച്ച് ഭൂമിയെ മുഴുവനായി ഉൽക്കൊള്ളാൻ കഴിയുമെന്ന് അദ്ദേഹം അഭിപ്രായപ്പെടുകയും ചെയ്തു.
കൃത്രിമോപഗ്രഹങ്ങളുടെ ചരിത്രം
1957, ഒക്ടോബർ 4-ന്, സോവിയറ്റ് യൂണിയൻ ആദ്യത്തെ കൃത്രിമോപഗ്രഹമായ സ്പുട്നിക് വിക്ഷേപിച്ചു. വിജയകരമായ ഈ വിക്ഷേപണത്തോടെ, സോവിയറ്റ് യൂണിയൻ സ്പുട്നിക് ബഹിരാകാശ പദ്ധതിക്കു തുടക്കം കുറിച്ചു. സെർജി കോറോലെവ് ആയിരുന്നു ഇതിന്റെ രൂപകൽപന നിർവഹിച്ചവരിൽ പ്രധാനി. സ്പുട്നിക്ക് പ്രോജക്ടോടു കൂടി അമേരിക്കൻ ഐക്യനാടുകളും റഷ്യയുമായുള്ള ബഹിരാകാശ മത്സരത്തിന് തുടക്കമാവുകയും ചെയ്തു. അന്തരീക്ഷത്തിലെ വിവിധ പാളികളിലെ സാന്ദ്രതയെക്കുറിച്ച് സ്പുട്നിക്-1 ന്റെ ഭ്രമണ വ്യതിയാനങ്ങളിലൂടെ പഠിക്കാൻ സാധിച്ചു. അതോടൊപ്പം, അയണോസ്ഫിയറിലെ റേഡിയോ തരംഗ വിതരണത്തെക്കുറിച്ചും സ്പുട്നിക്-1 നിർണ്ണായക വിവരങ്ങൾ ഭൂമിയിലെത്തിച്ചു.
ആദ്യകാല കൃത്രിമോപഗ്രഹങ്ങൾ ഓരോന്നും ഒരോ തരത്തിൽ രൂപകൽപ്പന ചെയ്യപ്പെട്ടതായിരുന്നു. ഭൂസ്ഥിര ഉപഗ്രഹങ്ങൾ ഉപയോഗിച്ചുള്ള വാർത്താ വിനിമയം വർദ്ധിച്ചതോടെ, പ്രാമാണിക മാതൃകാ രൂപകൽപനകൾ (standardized models) ആവശ്യമായി വന്നു. ഒരോ പ്രത്യേക ആവശ്യങ്ങൾക്കും ഒരു മാതൃക എന്ന നിലയിലേക്ക് കൃത്രിമോപഗ്രഹങ്ങൾ പ്രാമാണികവൽകരിക്കപ്പെട്ടു. കൃത്രിമോപഗ്രഹ ബസുകൾ (satellite buses) എന്നു വിളിക്കപ്പെടുന്ന ഇത്തരം മാതൃകകളെ അടിസ്ഥാനമാക്കി ഒന്നിൽ കൂടുതൽ കൃത്രിമോപഗ്രഹങ്ങൾ നിർമ്മിക്കപ്പെടുകയും ചെയ്തു. HS-333 എന്ന മാതൃക അടിസ്ഥാനമാക്കി, 1972-ൽ വിക്ഷേപിക്കപ്പെട്ട ഭൂസ്ഥിര ഉപഗ്രഹമാണ് ഇത്തരത്തിലുള്ള ആദ്യത്തെ കൃത്രിമോപഗ്രഹം. ഭൂമിയെ ഭ്രമണം ചെയ്യുന്ന ഏറ്റവും വലിയ കൃത്രിമോപഗ്രഹം അന്താരാഷ്ട്ര ബഹിരാകാശനിലയമാണ്.
അവലംബം
വർഗ്ഗം:ജ്യോതിശാസ്ത്രം വർഗ്ഗം:കൃത്രിമോപഗ്രഹങ്ങൾ
Satélite (dixebra)
മുന്നൂര്
കോഴിക്കോട് നഗരത്തിൽ നിന്നും 28 കി.മി അകലെ സ്ഥിതി ചെയ്യുന്ന ചാത്തമംഗലം പഞ്ചായത്തിൽ ഉൾപ്പെടുന്ന പ്രദേശമാണ് മുന്നൂർ. ഇരുവഴിഞ്ഞി പുഴ മുന്നൂറ് പാഴുർ പ്രദേശത്തിലൂടെ ഒഴുകുന്നു.
വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
കർമാൻ കാനുല
1970 കളുടെ തുടക്കത്തിൽ ഹാർവി കഴ്‌മാൻ പ്രചാരം നൽകിയ മെഡിക്കൽ നടപടിക്രമങ്ങളിൽ ഉപയോഗിക്കുന്ന മൃദുവും വഴക്കമുള്ളതുമായ ക്യാനുല (അല്ലെങ്കിൽ ക്യൂററ്റ്) ആണ് കഴ്‌മാൻ കാനുല വാക്വം ആസ്പിറേഷൻ സമയത്ത് ഗർഭപാത്രത്തിൽ സുഷിരങ്ങൾ ഉണ്ടാകാനുള്ള സാധ്യത കുറയ്ക്കാൻ കഴ്‌മാൻ കാനുലയുടെ വഴക്കം പേരുകേട്ടതാണ്.
നേരത്തെയുള്ള ശസ്ത്രക്രിയാ ഗർഭഛിദ്രത്തിലും അപൂർണ്ണമായ ഗർഭച്ഛിദ്രത്തിന്റെ ചികിത്സയിലും എൻഡോമെട്രിയൽ ബയോപ്സിയിലും ഡോക്ടർമാർ ചിലപ്പോൾ കഴ്‌മാൻ ക്യാനുല ഉപയോഗിക്കുന്നു. 2010-ൽ, ഗീത് സിൽവ എന്ന ശ്രീലങ്കൻ ഫിസിഷ്യൻ ഒരു രോഗിയിൽ നിന്ന് ആഘാതമേറ്റ മലം നീക്കം ചെയ്യുന്നതിനായി കർമൻ കാനുല ഉപയോഗിച്ച ആദ്യത്തെ വൈദ്യനായിരുന്നു; കൊളംബോയിലെ ശ്രീ ജയവർദ്ധനപുര ജനറൽ ഹോസ്പിറ്റലിലാണ് ഇത് നടന്നത്. ഗർഭച്ഛിദ്രം നിയമവിരുദ്ധമായ വികസ്വര രാജ്യങ്ങളിൽ "ആർത്തവ നിയന്ത്രണ" വാക്വം ആസ്പിറേഷൻ നടപടിക്രമങ്ങളിൽ ഡോക്ടർമാരും മറ്റ് ആരോഗ്യ പരിരക്ഷാ ദാതാക്കളും ചിലപ്പോൾ കർമ്മൻ കാനുല ഉപയോഗിക്കുന്നു (ഉദാ. ബംഗ്ലാദേശ് ).
റഫറൻസുകൾ
വർഗ്ഗം:വൈദ്യശാസ്ത്ര ഉപകരണങ്ങൾ
സി.ആർ. നാരായൺ റാവു
പ്രമുഖനായ ഒരു ഇന്ത്യൻ ജീവശാസ്ത്രകാരനും തവള ശാസ്ത്രജ്ഞനും ആയിരുന്നു '''സി. ആർ. നാരായൺ റാവു (C. R. Narayan Rao)'''. (15 ആഗസ്ത് 1882 – 2 ജനുവരി 1960). ഉഭയജീവികളുടെ പഠനത്തിൽ അദ്ദേഹം നൽകിയ സംഭാവനകളെ മാനിച്ച് തവള ജനുസായ റാവോർകെസ്റ്റസ് അദ്ദേഹത്തിന്റെ പേരിലാണ് അറിയപ്പെടുന്നത്.
പശ്ചാത്തലം
കോയമ്പത്തൂരിൽ ജനിച്ച റാവു ബെല്ലാരിയിലും തുടർന്ന്, മലബാർ ക്രിസ്ത്യൻ കോളേജിൽ ജീവശാസ്ത്രവിഭാഗം തലവനായിരുന്ന പ്രൊഫസ്സർ ഹാന്റേഴ്‌സന്റെ കീഴിലും ജീവശാസ്ത്രം പഠിച്ചു. പഠനനിലവാരത്തിൽ സ്വർണ്ണമെഡൽ സ്വന്തമാക്കിയ അദ്ദേഹം ബിരുദാനന്തരബിരുദത്തിനുശേഷം അധ്യാപകയോഗ്യതയ്ക്കായുള്ള ഡിപ്ലോമ സ്വന്തമാക്കി. കോയമ്പത്തൂരും എറണാകുളത്തും പഠിപ്പിച്ചതിനുശേഷം ബെംഗളൂരു സെൻട്രൽ കോളേജിൽ ജീവശാസ്ത്രവിഭാഗം ഉണ്ടാക്കിയ അദ്ദേഹം അവിടെ അതിന്റെ തലവനായി ചുമതലയേൽക്കുകയും, 1937 -ൽ വിരമിക്കുന്നതുവരെ അവിടെ തുടരുകയും ചെയ്തു.
സംഭാവനകൾ
ഗവേഷണഫലങ്ങൾ സർവ്വകലാശാലകളിൽ ഉപയോഗിക്കാൻ ശ്രമിച്ചതിനാൽ അദ്ദേഹത്തിന്റെ ശാസ്ത്രത്തിലും ഗവേഷണത്തിലും ഉള്ള സംഭാവനകൾ നിസ്തുലമായി പരിഗണിക്കപ്പെടുന്നു. അദ്ദേഹത്തിന്റെ ശ്രമഫലമായാണ് ഇന്ത്യൻ അക്കാഡമി ഒഫ് സയൻസസ് രൂപീകരിച്ചത്. തവളഗവേഷണങ്ങളിലും അവയുടെ നാമകരണത്തിലുമായിരുന്നു റാവു കൂടുതൽ ശ്രദ്ധ പതിപ്പിച്ചത്. ഉഭയജീവികളുടെ പരിണാമത്തിലേക്ക് അദ്ദേഹത്തിന്റെ ഗവേഷണങ്ങൾ കൂടുതൽ വെളിച്ചം നൽകി. രമാനെല്ല ജനുസ് അദ്ദേഹമാണ് വിവരിച്ചെടുത്തത്. റാവുവിന്റെ ബഹുമാനാർത്ഥമാണ് റാവോർകെസ്റ്റസ് ജനുസിന് ആ പേരു നൽകിയിരിക്കുന്നത്. 1938 -ൽ ലാഹോറിൽ നടന്ന ഇന്ത്യൻ സയൻസ് കോൺഗ്രസ്സിൽ ജീവശാസ്ത്രവിഭാഗത്തിന്റെ അധ്യക്ഷൻ റാവു ആയിരുന്നു.
His account of the ovarian ovum of the slender loris was presented to the Royal Society by James Peter Hill in the latter's Croonian Lecture.
പുറത്തേക്കുള്ള കണ്ണികൾ
വർഗ്ഗം:ജീവശാസ്ത്രജ്ഞർ വർഗ്ഗം:കോയമ്പത്തൂരിൽ നിന്നുള്ളവർ വർഗ്ഗം:1882-ൽ ജനിച്ചവർ വർഗ്ഗം:1960-ൽ മരിച്ചവർ
ദേശീയ ഉപഭോക്തൃദിനം
ഭാരതത്തിൽ എല്ലാ വർഷവും ഡിസംബർ 24 നാണ് ദേശീയ ഉപഭോക്തൃദിനം ആചരിക്കുന്നത്. ദിനാഘോഷത്തോടനുബന്ധിച്ച് സ്‌കൂൾ കൺസ്യൂമർ ക്ലബ്ബുകളുടെ ആഭിമുഖ്യത്തിൽ മത്സരങ്ങൾ നടത്താറുണ്ട്.
ടോൾഫ്രീ നമ്പർ
2014 ലെ ദിനാഘോഷങ്ങളുടെ ഭാഗമായി ഉപഭോക്താക്കളുടെ ആവശ്യങ്ങൾ അതിവേഗം നടപ്പിലാക്കാനായി 1800 425 1550 1967 എന്ന ടോൾഫ്രീ നമ്പർ കേരളത്തിലേർപ്പെടുത്തിയിട്ടുണ്ട്.
അവലംബം
വർഗ്ഗം:ഇന്ത്യയിലെ വിശേഷദിനങ്ങൾ
മോണോലോഫോസോറസ്
മധ്യ ജുറാസ്സിക് കാലത്തു ജീവിച്ചിരുന്ന ദിനോസറുകളിൽ ഒന്നാണ് മോണോലോഫോസോറസ്.
കുടുംബം
Tetanurae കുടുംബത്തിൽ പെട്ട ദിനോസർ ആണ് ഇവ. തെറാപ്പോഡ വിഭാഗത്തിൽ പെട്ടവയാണ് ഇവ.
പുറത്തേക്കുള്ള കണ്ണികൾ
വർഗ്ഗം:ഏഷ്യൻ ദിനോസറുകൾ വർഗ്ഗം:ജുറാസ്സിക് കാലത്തെ ദിനോസറുകൾ
എസ്തർ ലെഡർബെർഗ്
ഒരു അമേരിക്കൻ മൈക്രോബയോളജിസ്റ്റാണ് എസ്തർ മറിയം സിമ്മർ ലെഡർബെർഗ്. ഇമ്യൂണോളജിയിലും ബാക്റ്റീരിയയുടെ ജനിതകശാസ്ത്രത്തിലും വലിയ സംഭാവനകൾ നൽകി.മനുഷ്യന്റെ കുടലിൽ വസിക്കുന്ന എസ്ചെറിഷ്യ കോളി അഥവാ ഇ.കോളി ബാക്റ്റീരിയകളിൽ കാണുന്ന ലാംബ്ഡ (λ) വൈറസുകളെ കണ്ടെത്തി. ബാക്റ്റീരിയകൾ തമ്മിൽ ജനിതക വസ്തുക്കൾ കൈമാറുന്ന ട്രാൻസ്ഡക്ഷൻ, ബാക്റ്റീരിയകളിലെ ഫെർട്ടിലിറ്റി ഫാക്റ്റർ എന്നിവ എടുത്തു പറയേണ്ട കണ്ടുപിടിത്തങ്ങളാണ്.
അവലംബം
വർഗ്ഗം:സ്ത്രീ ശാസ്ത്രജ്ഞർ വർഗ്ഗം:ജീവശാസ്ത്രജ്ഞർ വർഗ്ഗം:ജൂത ശാസ്ത്രജ്ഞർ വർഗ്ഗം:ജൂത അമേരിക്കൻ ശാസ്ത്രജ്ഞർ വർഗ്ഗം:1922-ൽ ജനിച്ചവർ
ഫാർമർ ഇൻ ദ സ്കൈ
റോബർട്ട് എ. ഹൈൻലൈൻ 1950-ൽ രചിച്ച ഒരു സയൻസ് ഫിക്ഷൻ നോവലാണ് ഫാർമർ ഇൻ ദ സ്കൈ. ടെറാഫോം ചെയ്യപ്പെട്ടുകൊണ്ടിരിക്കുന്ന വ്യാഴത്തിന്റെ ഉപഗ്രഹമായ ഗാനിമേഡിലേയ്ക്ക് തന്റെ പിതാവിനും രണ്ടാനമ്മയ്ക്കും അർത്ഥസഹോദരിക്കുമൊപ്പം കുടിയേറുന്ന ഒരു കൗമാരക്കാരന്റെ കഥയാണിത്. ഈ നോവലിന്റെ സംക്ഷിപ്തരൂപം ബോയ്സ് ലൈഫ് എ‌ന്ന മാഗസിന്റെ 1950-ലെ ഓഗസ്റ്റ് മുതൽ നവംബർ വരെയുള്ള ലക്കങ്ങളിൽ "സാറ്റലൈറ്റ് സ്കൗട്ട്" എന്ന പേരിൽ പ്രസിദ്ധീകരിച്ചിരുന്നു. ഈ നോവലിന് 2001-ൽ റിട്രോ ഹ്യൂഗോ പുരസ്കാരം ലഭിക്കുകയുണ്ടായി
റൈസ്ലിംഗിന്റെ "ദ ഗ്രീൻ ഹിൽസ് ഓഫ് എർത്ത്" എന്ന ഗാനത്തെയും അതിന്റെ രചയിതാവിനെയും പറ്റിയുള്ള പരാമർശങ്ങൾ ഈ കൃതി ഹൈൻലൈന്റെ "ഫ്യൂച്ചർ ഹിസ്റ്ററി" എന്ന വിഭാഗത്തിന്റെ ഭാഗമാണെന്ന് കരുതാൻ ഇടയാക്കിയിട്ടുണ്ട്.
സ്വീകരണം
ഫാർമർ ഇൻ ദ സ്കൈ "കൗമാരക്കാർക്കുവേണ്ടിയുള്ളതാനെന്ന മട്ടിലാണ് രൂപകൽപ്പന ചെയ്യപ്പെട്ടിട്ടുള്ളതെങ്കിലും ഈ മാസം പുറത്തിറങ്ങിയ പ്രായപൂർത്തിയായവർക്കുവേണ്ടിയുള്ള സയൻസ് ഫിക്ഷൻ നോവലുകളിലെയും ഏറ്റവും മികച്ച ഒന്നാണിത്.... അസാധാരണമാം വിധം യഥാതഥമായതാണിത്. ഇത് കുട്ടിത്തരമല്ല" എന്ന് ഗ്രോഫ് കോൺക്ലിൻ അഭിപ്രായപ്പെട്ടിട്ടുണ്ട്. ബൗച്ചർ, മക്‌കൊമാസ് എന്നിവർ "[1950]-ലെ ഒരേയൊരു പക്വതയുള്ള സയൻസ് ഫിക്ഷൻ നോവലാണിത്" എന്നഭിപ്രായപ്പെടുകയുണ്ടായി. "മറ്റ് ഗോളങ്ങളിലേയ്ക്കുള്ള കുടിയേറ്റത്തെ സംബന്ധിച്ചുള്ള സാങ്കേതികവിദ്യയും മാനുഷികപ്രശ്നങ്ങളും ആഴത്തിൽ വിശകലനം ചെയ്യുന്ന ഒരു പഠനമാണിത്" എന്നും ഇവർ പ്രസ്താവിച്ചു ഡാമൺ നൈറ്റ് ഇത് ഹൈൻലൈന്റെ കയ്യൊപ്പുള്ള ഒരു കൃതിയാണെന്നും വളരെ മികച്ചതും വായനായോഗ്യവുമാണെന്നും അഭിപ്രായപ്പെട്ടു.
ജാക്ക് വില്യംസണിന്റെ അഭിപ്രായത്തിൽ ഒരു കൗമാരക്കാരന് അനുയോജ്യമല്ലാത്തവിധം സത്യത്തെ തുറന്നു കാണിക്കുന്ന കൃതിയായിരുന്നു ഫാർമർ ഇൻ ദ സ്കൈ.
പ്രധാന പ്രമേയങ്ങൾ
ബോധപൂർവ്വം പത്തൊൻപതാം നൂറ്റാണ്ടിൽ അമേരിക്കയിൽ നടന്ന കുടിയേറ്റങ്ങളെ ഓർമിപ്പിക്കുന്ന പരാമർശങ്ങൾ നടത്തുന്നുണ്ട്. അമേരിക്കൻ ആദിമവാസികളെ കുടിയിറക്കേണ്ടിവരുന്നതിന്റെ മാനസികപ്രശ്നങ്ങൾ ഈ ഗ്രന്ഥത്തിൽ കടന്നുവരുന്നില്ല എന്നുമാത്രം.
ശാസ്ത്രീയമായ വിശദാംശങ്ങൾ
വ്യാഴത്തിന്റെ ഉള്ളിലെ മൂന്ന് ഉപഗ്രഹങ്ങൾ ഈ കൃതിയിൽ പരാമർശിച്ചിരിക്കുന്നതുപോലെ ഒരിക്കലും ഭ്രമണത്തിനിടെ ഒരേ നിരയിൽ വരുകയില്ല. ഇവയിൽ രണ്ടെണ്ണം ഒരേ നിരയിൽ വരുമ്പോൾ മൂന്നാമത്തെ ഉപഗ്രഹം ഈ നിരയിലായിരിക്കില്ല എന്നു മാത്രമല്ല, മിക്കപ്പോഴും വ്യാഴത്തിന്റെ മറുവശത്തായിരിക്കും.
ഗാനിമേഡിന്റെ ഉപരിതലം ചന്ദ്രനിലേതുപോലെ അഗ്നിപർവ്വതശിലയാണെന്ന് ഹൈൻലൈൻ ഊഹിച്ചുവെങ്കിലും പിന്നീടുള്ള കണ്ടുപിടിത്തങ്ങൾ ഇത് 90% ഹിമമാണെന്ന് കണ്ടെത്തുകയുണ്ടായി.
പരാമർശങ്ങൾ
സ്പേസ് കേഡറ്റ് എന്ന കൃതിയിൽ പരാമർശിക്കുന്ന "സ്പേസ് പെട്രോൾ" എന്ന ഗ്രഹാന്തര സമാധാന സേന ഈ നോവലിലും പരാമർശിക്കപ്പെടുന്നുണ്ട്.
ബോയ് സ്കൗട്ട്സിന്റെ മാഗസിനായ ബോയ്സ് ലൈഫിൽ പ്രസിദ്ധീകരിക്കാനാണ് ഈ കൃതി ആദ്യം തയ്യാറാക്കിയത്. ഇതുകാരണം ബിൽ ലെർമറിനെപ്പറ്റി എല്ലാ അദ്ധ്യായത്തിലും ഒരു പരാമർശമെങ്കിലുമുണ്ട്.
പുറത്തേയ്ക്കുള്ള കണ്ണികൾ
വർഗ്ഗം:റോബർട്ട് എ. ഹൈൻലൈൻ നോവലുകൾ
മൊഹ്‌സിന കിദ്വായി
ഇന്ത്യൻ നാഷണൽ കോൺഗ്രസിന്റെ സമുന്നതയായ ഒരു നേതാവാണ് മൊഹ്‌സിന കിദ്വായി. ഉത്തർ പ്രദേശിലെ ബാരാബംകിയാണ് ജന്മദേശം. എ.ഐ.സി.സി അംഗവും കോൺഗ്രസ് പ്രവർത്തക സമിതി അംഗവുമാണ്. ഇപ്പോൾ ഉത്തർ പ്രദേശിൽ നിന്നുള്ള രാജ്യസഭാ അംഗമാണ്.
വർഗ്ഗം:ഛത്തീസ്‌ഗഢിൽ നിന്നും രാജ്യസഭയിൽ അംഗമായവർ വർഗ്ഗം:1932-ൽ ജനിച്ചവർ വർഗ്ഗം:ഇന്ത്യയുടെ ആരോഗ്യമന്ത്രിമാർ വർഗ്ഗം:ഇന്ത്യൻ നാഷണൽ കോൺഗ്രസ് പ്രവർത്തകർ വർഗ്ഗം:ഉത്തർപ്രദേശിൽ നിന്നുമുള്ള രാഷ്ട്രീയപ്രവർത്തകർ വർഗ്ഗം:ആറാം ലോക്‌സഭയിലെ അംഗങ്ങൾ വർഗ്ഗം:ഏഴാം ലോക്‌സഭയിലെ അംഗങ്ങൾ വർഗ്ഗം:എട്ടാം ലോക്‌സഭയിലെ അംഗങ്ങൾ വർഗ്ഗം:ഉത്തർപ്രദേശ് രാഷ്ട്രീയത്തിലെ സ്ത്രീകൾ വർഗ്ഗം:കേരളരാഷ്ട്രീയം വർഗ്ഗം:അലിഗഢ് മുസ്ലിം സർവകലാശാലയിലെ പൂർവ്വ വിദ്യാർത്ഥികൾ
ആലി ബാബയും നാൽപ്പത് കള്ളന്മാരും
ആയിരത്തൊന്നു രാവുകളിൽ നിന്നുള്ള ഒരു നാടോടി കഥയാണ് "ആലി ബാബയും നാൽപ്പത് കള്ളന്മാരും" (അറബിക്: علي بابا والأربعون لصا). 18-ാം നൂറ്റാണ്ടിൽ സിറിയൻ കഥാകൃത്ത് ഹന്ന ദിയാബിൽ നിന്ന് കേട്ട ഫ്രഞ്ച് വിവർത്തകനായ അന്റോയിൻ ഗാലൻഡാണ് ഇത് ശേഖരത്തിലേക്ക് ചേർത്തത്. അറേബ്യൻ നൈറ്റ്‌സ് കഥകളിൽ ഏറ്റവും പരിചിതമായ ഒന്നെന്ന നിലയിൽ കുട്ടികൾക്കായി, പല മാധ്യമങ്ങളിലും ഇത് വ്യാപകമായി വീണ്ടും പറയുകയും അവതരിപ്പിക്കുകയും ചെയ്തിട്ടുണ്ട്.
ആദ്യത്തെപതിപ്പിൽ, അലി ബാബ (അറബിക്: علي بابا ʿAlī Bābā) ഒരു പാവപ്പെട്ട മരം വെട്ടുകാരനും കള്ളന്മാരുടെ ഗുഹയുടെ രഹസ്യം കണ്ടെത്തുകയും "ഓപ്പൺ സെസ്മി" എന്ന മാന്ത്രിക വാക്യവുമായി പ്രവേശിക്കുകയും ചെയ്യുന്ന സത്യസന്ധനായ വ്യക്തിയാണ്. കള്ളന്മാർ അലി ബാബയെ കൊല്ലാൻ ശ്രമിക്കുന്നു. എന്നാൽ അലി ബാബയുടെ വിശ്വസ്തയായ അടിമ പെൺകുട്ടി അവരുടെ ഗൂഢാലോചനകൾ പരാജയപ്പെടുത്തുന്നു. അലി ബാബയുടെ മകൻ അവളെ വിവാഹം കഴിക്കുകയും അലി ബാബ നിധിയുടെ രഹസ്യം സൂക്ഷിക്കുകയും ചെയ്യുന്നു.
വാചക ചരിത്രം
ഈ കഥ ആയിരത്തൊന്നു രാത്രികൾ എന്ന കഥാസമാഹാരത്തിലേക്ക് അതിന്റെ യൂറോപ്യൻ വിവർത്തകരിൽ ഒരാളായ അന്റോയിൻ ഗാലൻഡ് ചേർത്തു, അദ്ദേഹം തന്റെ വാല്യങ്ങളെ ലെസ് മില്ലെ എറ്റ് യുനെ ന്യൂറ്റ്സ് (1704-1717) എന്ന് വിളിച്ചു. 18-ആം നൂറ്റാണ്ടിലെ ഫ്രഞ്ച് ഓറിയന്റലിസ്റ്റ് ആയിരുന്നു ഗാലൻഡ്, ആധുനിക സിറിയയിലെ അലപ്പോയിൽ നിന്ന് വന്ന് പാരീസിലെ കഥ പറഞ്ഞ ഹന്ന ദിയാബ് എന്ന് വിളിക്കപ്പെടുന്ന ഒരു സിറിയൻ മരോണൈറ്റ് കഥാകാരനിൽ നിന്ന് ഇത് വാമൊഴിയായി കേട്ടു. ഏതായാലും, കഥയുടെ ആദ്യകാല വാചകം ഗാലണ്ടിന്റെ ഫ്രഞ്ച് പതിപ്പാണ്. റിച്ചാർഡ് എഫ്. ബർട്ടൺ തന്റെ വിവർത്തനത്തിന്റെ (ആയിരം രാത്രികളുടെയും ഒരു രാത്രിയുടെയും പുസ്തകം എന്ന പേരിൽ പ്രസിദ്ധീകരിച്ചത്) അനുബന്ധ വാല്യങ്ങളിൽ (പ്രധാന കഥകളുടെ ശേഖരത്തിന് പകരം) ഉൾപ്പെടുത്തി.
പുറംകണ്ണികൾ
വർഗ്ഗം:ഏഷ്യൻ നാടോടിക്കഥകൾ
ഷ്രോഡിങ്ങറുടെ പൂച്ച
ഓസ്ട്രിയൻ ഭൗതികശാസ്ത്രജ്ഞനായ ഇർവിൻ ഷ്രോഡിങ്ങർ 1935 ൽ രൂപം കൊടുത്ത ഒരു ചിന്താപരീക്ഷണമാണ് ഷ്രോഡിങ്ങറുടെ പൂച്ച എന്ന പേരിൽ അറിയപ്പെടുന്നത്. ഇതിനെ ഒരു വിരോധാഭാസമായും കണക്കാക്കാറുണ്ട്. സൂക്ഷ്മകണങ്ങൾക്ക് ബാധകമായ ക്വാണ്ടം മെക്കാനിക്സിന്റെ ചില വ്യാഖ്യാനങ്ങൾ ദൈനംദിന വസ്തുക്കളിൽ പ്രയോഗിച്ചതിന്റെ ഫലമാണ് ഈ വിരോധാഭാസം. ഈ പരീക്ഷണം ഒരേസമയം ജീവനുള്ളതും ചത്തതുമായ ഒരു സാങ്കൽപ്പിക പൂച്ചയെ അവതരിപ്പിക്കുന്നു. കണ്ണി=https://ml.wikipedia.org/wiki/%E0%B4%AA%E0%B5%8D%E0%B4%B0%E0%B4%AE%E0%B4%BE%E0%B4%A3%E0%B4%82:Schrodingers_cat.svg|ലഘുചിത്രം|ഷ്രോഡിങ്ങറുടെ പൂച്ച: ഒരു അടച്ച പെട്ടിയിൽ ഒരു പൂച്ചയോടൊപ്പം വിഷവാതകം നിറച്ച ഒരു ഫ്ലാസ്ക്, ഒരു റേഡിയോ ആക്ടീവ് സ്രോതസ്സ് എന്നിവ ക്രമീകരിക്കുന്നു. റേഡിയോ ആക്ടീവ് സ്രോതസിൽ നിന്ന് വികിരണം പുറത്തു വരികയാണെങ്കിൽ പെട്ടിയിലെ ഒരു ഡിറ്റക്ടർ അത് കണ്ടെത്തുകയും അപ്പോൾ തന്നെ അതുമായി ബന്ധിപ്പിച്ചിട്ടുള്ള ഫ്ലാസ്ക് പൊട്ടി വിഷവാതകം പുറത്തുവന്ന് പൂച്ച ചാവുന്ന രീതിയിലാണ് ഇത് ക്രമീകരിച്ചിട്ടുള്ളത്. റേഡിയോ ആക്ടീവായ കണത്തിൽ നിന്ന് എപ്പോൾ വികിരണം സംഭവിക്കുമെന്ന് പ്രവചിക്കാനുമാവില്ല. ക്വാണ്ടം മെക്കാനിക്സിന്റെ നിലവിൽ ഏറ്റവും അംഗീകരിക്കപ്പെട്ട കോപ്പൻഹേഗൻ വ്യാഖ്യാനം സൂചിപ്പിക്കുന്നത് പെട്ടി അടച്ചുകഴിഞ്ഞാൽ അതിലെ പൂച്ച ഒരേസമയം ജീവനോടെയും കൊല്ലപ്പെട്ടും ഇരിക്കും എന്നാണ്. പക്ഷെ, ഒരാൾ പെട്ടി തുറന്ന് നോക്കിയാൽ ഏതെങ്കിലും ഒരാവസ്ഥയിലെ പൂച്ചയെ മാത്രമേ കാണാനാവൂ. അതായത് ജീവനോടെയോ ചത്തതായോ.
കോപ്പൻഹേഗൻ വ്യാഖ്യാന മനുസരിച്ചു ഒരു ക്വാണ്ടം വ്യവസ്ഥ ബാഹ്യലോകവുമായി ആശയവിനിമയം നടത്തുന്നതു വരെയോ അല്ലെങ്കിൽ ആ വ്യവസ്ഥയെ പുറത്തുനിന്നു നിരീക്ഷിക്കുന്നതു വരെയോ അത്  നിരവധി അവസ്ഥകളുടെ ഒരു സൂപ്പർപൊസിഷനിലാണ് നിലനിൽക്കുക. എന്നാൽ ബാഹ്യലോകവുമായി സമ്പർക്കം നടന്നു കഴിഞ്ഞാൽ അത് സൂപ്പർപൊസിഷൻ വെടിഞ്ഞു സാധ്യമായ ഒരൊറ്റ അവസ്ഥ കൈവരിക്കുന്നു. എപ്പോൾ, എങ്ങനെയാണ് കൃത്യമായി ക്വാണ്ടം സൂപ്പർപൊസിഷൻ അവസാനിക്കുകയും യാഥാർത്ഥ്യം ഒരു സാധ്യതയിലേക്ക് മാത്രം ചുരുങ്ങുകയും ചെയ്യുന്നതെന്നത് നിർണായകമായ ചോദ്യമാണ്.
തത്ത്വത്തിൽ, സൂപ്പർപൊസിഷനിലുള്ള ഒരു ക്വാണ്ടം കണത്തെ (പെട്ടിയിലെ റേഡിയോ ആക്റ്റീവ് കണം) ആശ്രയിച്ച് വലിയ തോതിലുള്ള ഒരു സിസ്റ്റത്തിൽ എങ്ങനെ സൂപ്പർപൊസിഷൻ സൃഷ്ടിക്കാമെന്ന് ഈ പരീക്ഷണത്തിലൂടെ ഷ്രോഡിങ്ങർ വിവരിച്ചു.
ബാഹ്യ ലിങ്കുകൾ
വർഗ്ഗം:ക്വാണ്ടം ഭൗതികം വർഗ്ഗം:ക്വാണ്ടം ബലതന്ത്രം വർഗ്ഗം:ഭൗതികശാസ്ത്രം ‌‌__സൂചിക__
അറേബ്യൻ മരുഭൂമിയിലെ ചെടികളും മരങ്ങളും
ലഘുചിത്രം ലഘുചിത്രം ലഘുചിത്രം ലഘുചിത്രം മനുഷ്യൻറെ പൊതുവെയുള്ള ധാരണ അറേബ്യൻ മരുഭൂമിയിൽ മരങ്ങളില്ലാതെ പൂർണ്ണമായും തരിശായിക്കിടക്കുന്ന മേഖലയാണെന്നാണ്. എന്നാൽ ഇവിട കുറേയേറെ മരങ്ങളും സസ്യങ്ങളും നിലനിൽക്കുന്നുവെന്നതാണ് സത്യം.
സഹാറ മരുഭൂമിയും ആസ്ട്രേലിയൻ മരുഭൂമിയും കഴിഞ്ഞാൽ ലോകത്തിലെ ഏറ്റവും വലിയ മൂന്നാമത്തെ മരുഭൂമിയായാണ് അറേബ്യൻ മരുഭൂമി അറിയപ്പെടുന്നത്. അറേബ്യൻ ഉപദ്വീപിന്റെ ബഹുഭൂരിപക്ഷം പ്രദേശങ്ങളും ഈ മരുഭൂമിയിൽ ഉൾപ്പെട്ടിരിക്കുന്നു. വിശാലവും തുടർച്ചയായി മണൽ വ്യാപിച്ചു കിടക്കുന്നതുമായ ഇവിടെ വളരെ ഉയർന്ന താപനിലയാണ് അനുഭവപ്പെടാറുള്ളത്. വേനൽക്കാലത്ത് ഈ മരുഭൂമിയിലെ താപനില 50 ഡിഗ്രി സെൽഷ്യസിനപ്പുറവും എത്തുന്നു. രാത്രി പൊതുവേ മരുഭൂമിയിൽ താപനില താഴ്ന്ന അവസ്ഥയിലായിരിക്കും. സസ്യജന്തുജാലങ്ങൾക്കു വളരുവാൻ പറ്റിയ സാഹചര്യം ഇവിടെ പരിമിതമാണ്. വളരെ പരിമിതമായ സാഹചര്യങ്ങളിൽ വളരുന്ന സസ്യങ്ങളും മറ്റും മരുഭൂമിയിൽ അവിടവിടെയായി ചിതറി കാണപ്പെടുന്നു
ഡെസെർട്ട് റോസസ്
അഡെനിയം അഥവാ ഡെസർട്ട് റോസ് അറേബ്യൻ മരുഭൂമിയിൽ കാണപ്പെടുന്ന ഒരു പുഷ്പിക്കുന്ന സസ്യമാണ്. ഈ കുറ്റിച്ചെടികൾ അഥവാ ചെറുമരങ്ങൾക്ക് ജലം ശേഖരിച്ചു വയ്ക്കുവാൻ പററിയ തരത്തിൽ വീർത്ത തണ്ടുകളാണുള്ള്. അത്യധികം ചൂടുള്ള കാലാവസ്ഥയിൽ നിലനിൽപ്പിന് ഇതു ചെടികളെ പ്രാപ്തരാക്കുന്നു. കുലകളായി പൂക്കളുണ്ടാകുന്ന ഇവ വർഷം മുഴുവൻസ അറേബ്യൻ മരുഭൂമിയിലുടനീളം കാണുവാൻ സാധിക്കും. പക്ഷേ ശിശിരകാലം ഇവയ്ക്ക് താങ്ങാൻ പറ്റില്ല.
ഈന്തപ്പന
അറേബ്യൻ മരുഭൂമിയിൽ സർവ്വസാധാരണായിട്ടുള്ള വൃക്ഷം ഈന്തപ്പന യാണ് ( ശാസ്ത്രനാമം: Phoenix dactylifera). ഇവ മരുപ്പച്ചയിലോ സമീപമുള്ള പ്രദേശങ്ങളിലോ ആകാം. ഇവ 70 മുതൽ 75 അടി ഉയരത്തിൽ വരെ വളരുന്നു. എല്ലാ കാലാവസ്ഥാ വ്യതിയാനങ്ങളേയും തരണം ചെയ്യാൻ ഈ വൃക്ഷത്തിനു കെൽപ്പുണ്ട്. ഇതിന്റെ നാരു കൂടുതലുള്ള വേരുകൾ ഭൂമിയ്ക്ക് വളരെ താഴേയ്ക്കു വളരുകയും വൃക്ഷത്തിനാവശ്യമായി പോഷകാംശങ്ങളും ജലവും കണ്ടെത്തുകയും ചെയ്യുന്നു. ഈ മരങ്ങളിലെ പഴം ഈ പ്രദേശത്തെ മനുഷ്യരുടെയും ജന്തുക്കളുടെയും പ്രമുഖമായ ഭക്ഷണമാണ്. ലഘുചിത്രം|അക്കേഷ്യാ മരം (സിനായ് മരുഭൂമി)
അക്കേഷ്യ
അക്കേഷ്യ മരങ്ങൾ സാധാരണയായി  അറേബ്യന് മരുഭൂമി ഉൾപ്പെടെയുള്ള വരണ്ട പ്രദേശങ്ങളിലാണ് കണ്ടുവരുന്നത്. അവയിലുള്ള മുള്ളുകൾ വരണ്ട മരുഭൂമിയിലെ കാലാവസ്ഥയില് ജലാംശം ചെടിയിൽ പിടിച്ചു നിറുത്തുവാൻ ഉപകരിക്കുന്നു. ഇവയുടെ ഇലയും കായ്കളും ഈ മേഖലയിലെ ജന്തുക്കൾ ഭക്ഷണമാക്കുന്നു. ഈ മരം ഈ കാലാവസ്ഥയിൽ വളരുവാനുള്ള പ്രധാന കാരണം ഇവയുടെ ആഴത്തിലേയ്ക്കു പോകുന്ന വേരുകൾ മരത്തിനാവശ്യമായ ജലവും പോഷകങ്ങളും പ്രദാനം ചെയ്യാൻ പര്യാപ്തമായതാണ്.
സാൾട്ട് ബുഷ്
സാൾട്ട് ബുഷ് അറേബ്യൻ മരുഭൂമി യിൽ ഒരു സാധാരണയായി കാണപ്പെടുന്ന കുറ്റിച്ചെടിയാണ്. ഈ ചെടി മൂന്നു മുതൽ ആറുവരെ അടി ഉയരത്തിൽ വളരുന്നു. ഇവ മണ്ണിലുള്ള ഉപ്പുരസം വലിച്ചെടുക്കുകയും ഇത് ചെടിയുടെ ഇലകളില് വരെ അനുഭവപ്പെടുകയും ചെയ്യുന്നു. ഇതിലെ ശക്തമായി ഉപ്പുരസം ഇലയെ ഭക്ഷ്യയോഗ്യമല്ലാതെയാക്കുന്നു.
ഘാഫ് മരം
ഘാഫ് മരം (Prosopis cineraria) അറേബ്യൻ മരുഭൂമി യിൽ കാണപ്പെടുന്ന ഒരു മരമാണ്. ചെറിയ കാലം കൊണ്ട് ഈ മരം വളർന്നു ഉയരത്തിലെത്തുന്നു. ഈ മരങ്ങൾ ചൂടിനെ അതിജീവിച്ചു മരുഭൂമിയിൽ വളരുന്നതിന്റെ പ്രധാനകാരണം ഇവയ്ക്കു വളരുവാൻ വളരെക്കുറച്ചു ജലം മതിയാകുമെന്നുള്ളതാണ്. ഇതിന്റെ തടി കാഠിന്യമുള്ളതായതിനാൽ, പഴയകാലത്ത് നാടൻ ഭവനങ്ങളുടെ നിർമ്മാണത്തിന് ഈ മരത്തിന്റെ തടി ഉപയോഗിക്കാറുണ്ടായിരുന്നു.
ക്യാപ്പർ ചെടി
ക്യാപ്പർ ചെടി ഒരു പൊതുവായി അറേബ്യൻ മരുഭൂമിയിലെ ഒരു ചെടിയാണ്. ഇവയിലെ മുള്ളുകൾക്ക് ചാരനിറമാർന്ന നീലനിറമാണ്. ഈ ചെടിയിൽ ഹൃദ്യമായ ഗന്ധമുള്ള ഒരു തരം പൂക്കൾ വിടരാറുണ്ട്. ജലം വളരെക്കുറച്ചു മാത്രം ആവശ്യമുള്ള ഈ ചെടി ഉപ്പുരസമുള്ള മണ്ണിലും സമൃദ്ധമായി വളരുന്നു. അതികഠിനമായ ചൂടും അതികഠനമായി തണുപ്പും ഈ ചെടി നന്നായി പ്രതിരോധിക്കുന്നു.
ജൂനിപർ മരം
ജൂനിപർ മരം നിത്യഹരിതവൃക്ഷമായ കോണിഫറസ് മരത്തിന്റെ വർഗ്ഗമാണ്. ഇവ അറേബ്യൻ ഉപദ്വീപിലെ മരുഭൂയിലുടനീളം കാണുവാൻ സാധിക്കും. ഇതിന്റെ പഴങ്ങൾ മരുഭൂമിയിലെ അനേകജാതി പക്ഷികളും മൃഗങ്ങളും ആഹാരമായി ഉപയോഗിക്കുന്നു. ഇവയുടെ തടി കാഠിന്യമുള്ളതായതിനാൽ വീടുകളുടെ നിർമ്മാണത്തിനും ഉപകരണങ്ങളുണ്ടാക്കുവാനും ഉപയോഗിക്കാറുണ്ട്.
അൽഫാൽഫ
അൽഫാൽഫ മൂന്നു മീറ്റർ വരെ ഉയരത്തിൽ കൂട്ടമായി വളരുന്ന പുഷ്പിക്കുന്ന തരം സസ്യമാണ്. ഈ സസ്യത്തിന്റെ വേരുപടലങ്ങൾ 20 മീറ്റർ വരെ താഴേയ്ക്കു വളർന്ന് ചെടിയ്ക്കാവശ്യമായി പോഷണങ്ങളും ജലവും കണ്ടെത്തുന്നു. ശക്തമായി ചൂടുള്ള കാലാവസ്ഥയിലും ഇവ നന്നായി വളരുകയും 5 വർഷങ്ങൾ വരെ നിലനിൽക്കുകയും ചെയ്യുന്നു. മേഞ്ഞു നടക്കുന്ന മൃഗങ്ങൾ ഭക്ഷിക്കുമെങ്കിലും കുറഞ്ഞസമയം കൊണ്ട് വീണ്ടും വളരുന്നു. വർഗ്ഗം:മരുഭൂമിയിലെ സസ്യജാലം
ഇന്തോനേഷ്യയിലെ നാടോടിക്കഥകൾ
ഇന്തോനേഷ്യയിലെ നാടോടിക്കഥകൾ ഇന്തോനേഷ്യയിൽ ഡോംഗെങ് (lit. 'tale')സെറിറ്റ രാക്യാത് (lit. 'Pople's story')എന്ന് അറിയപ്പെടുന്നു. അതിന്റെ ഉത്ഭവം ഒരുപക്ഷേ വാക്കാലുള്ള ഒരു സംസ്കാരമായിരിക്കാം. വയാങ്ങുമായും മറ്റ് നാടകരൂപങ്ങളുമായും ബന്ധപ്പെട്ട നായകന്മാരുടെ കഥകളുടെ ഒരു ശ്രേണി ലിഖിത സംസ്കാരത്തിന് പുറത്ത് പ്രക്ഷേപണം ചെയ്യുന്നു. ഇന്തോനേഷ്യയിലെ നാടോടിക്കഥകൾ പുരാണങ്ങളുമായി അടുത്ത ബന്ധമുള്ളതാണ്.
തീമുകൾ
ഇന്തോനേഷ്യൻ നാടോടിക്കഥകൾ ഇന്തോനേഷ്യയുടെ വൈവിധ്യമാർന്ന സംസ്കാരത്തെയും ഇന്തോനേഷ്യയിലെ വംശീയ വിഭാഗങ്ങളുടെ വൈവിധ്യത്തെയും പ്രതിഫലിപ്പിക്കുന്നു. പല വംശീയ വിഭാഗങ്ങൾക്കും അവരുടേതായ കഥകളുടെയും നാടോടിക്കഥകളുടെയും ശേഖരമുണ്ട്. അത് തലമുറകളായി പറഞ്ഞുവരുന്നു. കഥകൾ സാധാരണയായി കുട്ടികളോട് ഉറക്കസമയം കഥകളായി പറയപ്പെടുന്നു. കൂടാതെ ദയ, പരോപകാരം, എളിമ, സത്യസന്ധത, ധീരത, ക്ഷമ, സ്ഥിരോത്സാഹം, ധർമ്മം, ധാർമ്മികത തുടങ്ങിയ അധ്യാപന മൂല്യങ്ങളുമുണ്ട്. ഉദാഹരണത്തിന്, ഒരു ജനപ്രിയ തീം "സത്യം എപ്പോഴും ജയിക്കും, തിന്മ എപ്പോഴും പരാജയപ്പെടും."
മിക്ക ഇന്തോനേഷ്യൻ നാടോടിക്കഥകൾക്കും സന്തോഷകരമായ അവസാനങ്ങളും 'സന്തോഷത്തോടെ എന്നെന്നേക്കുമായി' തീമും ഉണ്ടെങ്കിലും, ചില ജീവനക്കാർക്ക് ദുരന്തവും ദുഃഖകരമായ അവസാനവുമുണ്ട്.
External links
വർഗ്ഗം:നാടോടിക്കഥകൾ
പത്മതീർത്ഥം (ചലച്ചിത്രം)
കെ ജി രാജശേഖരൻ സംവിധാനം ചെയ്ത് 1978-ൽ പുറത്തിറങ്ങിയ ഒരു ഇന്ത്യൻ മലയാളം ഭാഷാ ചിത്രമാണ് പത്മതീർത്ഥം. ജയഭാരതി, ജോസ്, ജോസ് പ്രകാശ്, ഉണ്ണിമേരി എന്നിവരാണ് ചിത്രത്തിലെ അഭിനേതാക്കള്. കെ വി മഹാദേവനാണ് ചിത്രത്തിന് സംഗീതം നൽകിയിരിക്കുന്നത്. മങ്കൊമ്പ് ഗാനങ്ങൾ എഴുതി
കഥാംശം
കുടുംബസുഹൃത്തുക്കളുടെ മക്കളായ മുരളിയും(സത്താർ) മാലതിയും(ജയഭാരതി]) ഒരേകോളജിൽ ആണ് പഠിക്കുന്നത്. ഗൗരവക്കാരനായ  അച്ചുതക്കുറുപ്പിന്റെ(ജോസ് പ്രകാശ്)  മകനായ മുരളിയിൽ വ്യക്തിത്വം വും ആത്മവിശ്വാസവും ഉണ്ടാക്കാൻ മാലതി അകൾച്ച കാണിച്ചു. പിന്നീട്ഏ അതു മാറി. ഏതായാലും അവരുടെ വിവാഹം നിശ്ചയിച്ചു. പെട്ടെന്ന് ഒരു ദിവസം മാലിനി അന്ധയായി. അതോടെ അച്ചുതക്കുറുപ്പ് വിവാഹത്തിൽ നിന്നും പിന്മാറി. മുരളിയെ ഉപരിമഠനത്തിനു അമേരിക്കക്ക് അയച്ചു. ശങ്കരപ്പിള്ള ([ശ്രീമൂലം വിജയൻ) ഭൂമി വിറ്റും മാലതിയെ ചികിത്സിച്ചു. അയൽക്കാരായ ആലിക്കുട്ടിയും(നെല്ലിക്കോട് ഭാസ്കരൻ) ആമിനയും(ഫിലോമിന)  മകൾ ജമീലയും(ഉഷാറാണി)  അയാളെ സഹായിച്ചു. അങ്ങനെ അടുത്ത് ഭൂമി വാങ്ങിവന്ന കരുണൻ(എം.ജി. സോമൻ) നല്ലൊരു ഗായകനാണ്. ഡോക്റ്റർ ആയ ലതിക(ഉണ്ണിമേരി) ആയിരുന്നു കരുണന്റെ കാമുകി. അവളുടെ മുറച്ചെറുക്കൻ ജനാർദ്ദനൻ അയാളുടെ മുഖത്ത് ആസിഡ് ഒഴിച്ച് വികൃതമാക്കി. ഗാനത്തിന്റെ വഴിയിൽ കരുണനും മാലതിയും പരിചയപ്പെട്ടു. മാലതിയെ ചികിത്സിക്കാൻ അയാൾ തയ്യാറായി. അന്യന്റെ കയ്യിൽ നിന്ന് കാശുവാങ്ങാനുള്ള ശങ്കരപ്പിള്ളയുടെ പ്രശ്നം പരസ്പര വിവാഹത്തിലൂടെ അതിജീവിച്ചു. റഷ്യ്ക്ക് ചികിത്സക്ക് പോകാനിരുന്നപ്പോഴാണ് മാലിനി ഗർഭിണിയായത്. അത് കഴിഞ്ഞാകാം ചികിത്സ എന്ന് അവർ നീട്ടി. ഇതിനിടയിൽ പലരും കാഴ്ചകിട്ടിയാൽ മാലിനി തന്നെ വെറുക്കുമെന്ന് കരുണനെ സംശയിപ്പിച്ചു. മുരളി കണ്ണ് ചികിത്സയിൽ തന്നെ മികവ് തേടി തിരിച്ചെത്തി. എല്ലാവരും ചേർന്ന് ഓപ്പറേഷൻ തീരുമാനിച്ചു. ചെകുത്താനും കടലിനു ഇടയിലായ കരുണൻ മുൻ കൈ എടുത്തു തന്നെ ചികിത്സ നടന്നു. കാഴ്ചകിട്ടി മാലിനി തിരിഹ്ചെത്തിയപ്പോൾ പക്ഷേ കരുണന്റെ ജഡമാണ് കണ്ടത്.
ഗാനങ്ങൾ
മങ്കൊമ്പ് ഗോപാലകൃഷ്ണന്റെ വരികൾക്ക് കെ വി മഹാദേവനാണ് സംഗീതം പകർന്നിരിക്കുന്നത്.
പുറംകണ്ണികൾ
വർഗ്ഗം:കെ.ജി രാജശേഖരൻ സംവിധാനം ചെയ്ത ചലച്ചിത്രങ്ങൾ വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:1978-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:വി.പി. കൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:മങ്കൊമ്പ് ഗോപാലകൃഷ്ണന്റെ ഗാനങ്ങൾ വർഗ്ഗം:കെ.വി. മഹാദേവൻ സംഗീതം പകർന്ന ചലച്ചിത്രങ്ങൾ വർഗ്ഗം:മങ്കൊമ്പ്- മഹാദേവൻ ഗാനങ്ങൾ വർഗ്ഗം:സോമൻ-ജയഭാരതി ജോഡി
ഫെലിക്സ് ബൗംഗാർട്നർ
ഓസ്ട്രിയക്കാരനായ ആകാശച്ചാട്ടകാരൻ ആണ് ഫെലിക്സ് ബൌംഗാർട്നർ. 2012 ഒക്ടോബർ 14 - ൽ 39 (1,28,000 അടി) കിലോമീറ്റർ ഉയരത്തിൽനിന്ന് ചാടി ആകാശച്ചാട്ടത്തിന്റെ റെക്കോഡ് കൈവരിച്ചൂ
അവലംബം
വർഗ്ഗം:1969-ൽ ജനിച്ചവർ
വർഗ്ഗം:ഏപ്രിൽ 20-ന് ജനിച്ചവർ
മഞ്ഞച്ചെമ്പുള്ളി ശലഭം
വരണ്ട പ്രദേശങ്ങളിൽ സാധാരണ കാണപ്പെടുന്ന ഒരു ശലഭമാണ് മഞ്ഞചെമ്പുള്ളി. ഇംഗ്ലീഷ് പേർ: Yellow Orange Tip. ശാസ്ത്രനാമം: Ixias pyrene. കുടുംബം: Pieridae. കുന്നുകളിലും മുൾക്കാടുകളിലും ഇതിനെ കാണാറുണ്ട്. പെൺശലഭം തേൻ ഇഷ്ടപ്പെടുമ്പോൾ ആൺശലഭം നനഞ്ഞമണ്ണിൽ ഇരുന്ന് ലവണാംശം നുകരുന്നതാണ് കാണാൻ കഴിയുക.ആൺ ശലഭത്തിനു പെൺശലഭത്തേക്കാൾ വേഗത്തിൽ പറക്കാൻ കഴിവുണ്ട്.
നിറം
ചിറകിന്റെ മുഖ്യനിറം മഞ്ഞയാണ്. ചിറക് തുറന്നു പിടിച്ചാൽ മഞ്ഞകലർന്ന ഓറഞ്ച് നിറത്തിൽ വലിയപുള്ളികൾ പുറത്ത് കാണുവാൻ സാധിയ്ക്കും. വീതികൂടിയ കറുത്തകര ഈ പുള്ളികൾക്കു ചുറ്റുമുണ്ട്.ചിറകിനു അടിവശത്തു മഞ്ഞയിൽ അങ്ങിങ്ങായി തവിട്ടുപുള്ളികൾ,കുത്തുകൾ ഇവ കാണാം.
പുറം കണ്ണികൾ
വർഗ്ഗം:പീത-ശ്വേത ചിത്രശലഭങ്ങൾ വർഗ്ഗം:കേരളത്തിലെ ചിത്രശലഭങ്ങൾ
ജെ.പി. ഗിൽഫോർഡ്
അപഭ്രംശചിന്തയെയും, സംവ്രജനചിന്തയെയും തമ്മിൽ വേർതിരിച്ചു കാണുന്നതിനുള്ള ശ്രമങ്ങൾ ആദ്യമായി നടത്തിയ വ്യക്തിയാണ് അമേരിക്കൻ മന:ശാസ്ത്രജ്ഞനായ '''ജെ.പി. ഗിൽഫോർഡ്''' (ജ: മാർച്ച് 7, 1897, – മ: നവം: 26, 1987). മനുഷ്യ ബുദ്ധിയെ അളക്കുന്നതിനുള്ള മാനകങ്ങൾ വികസിപ്പിച്ചെടുക്കുന്നതിലും ഗിൽഫോർഡ് വലുതായ പങ്കു വഹിച്ചിട്ടുണ്ട്.
പുറം കണ്ണികൾ
വർഗ്ഗം:മനഃശാസ്ത്രജ്ഞർ വർഗ്ഗം:1897-ൽ ജനിച്ചവർ വർഗ്ഗം:മാർച്ച് 7-ന് ജനിച്ചവർ വർഗ്ഗം:1987-ൽ മരിച്ചവർ വർഗ്ഗം:നവംബർ 26-ന് മരിച്ചവർ
രത്നമയീദേവി
സംസ്കൃതം, ഹിന്ദി ഭാഷകളിലെ പണ്ഡിതയും മലയാളം, ഹിന്ദി ഭാഷകളിലെ നിരവധി കൃതികളുടെ വിവർത്തകയുമാണ് രത്നമയീദേവി (1909 - ). സ്വാതന്ത്യ സമര സേനാനിയായിരുന്നു. ഗാന്ധിജിയുടെ വാർധ ആശ്രമത്തിലെ സ്കൂളിൽ അധ്യാപികയായിരുന്നു.
ജീവിതരേഖ
തിരുവനന്തപുരം ജില്ലയിലെ പാച്ചല്ലൂരിൽ ജനിച്ചു. അച്ഛൻ ഗോപാലപിള്ളയും അമ്മ പാർവതിയമ്മയും അധ്യാപകരായിരുന്നു. മലയാള സാഹിത്യകാരനായിരുന്ന മുൻഷി പരമുപിള്ളയായിരുന്നു ആദ്യ ഭർത്താവ്. മദ്രാസ് പ്രസിഡൻസി കോളേജിൽ നിന്ന് സംസ്കൃതം ഓണേഴ്സ് പരീക്ഷ പാസായി. പിന്നീട് സഹപ്രവർത്തകനായിരുന്ന സീതാ ചരൺ ദീക്ഷിതിനെ വിവാഹം കഴിച്ചു. ശാരദാ മണി ദേവി, ജ്യോതീന്ദ്ര നാഥ ദീക്ഷിത്. നരേന്ദ്ര നാഥ ദീക്ഷിത്. എന്നിവർ മക്കളാണ്. ജെ.എൻ. ദീക്ഷിത് എന്ന ജ്യോതീന്ദ്ര നാഥ ദീക്ഷിത് ഇന്ത്യൻ നയതന്ത്ര വിദഗ്ദ്ധൻ ആയിരുന്നു. ഗയാനയിലെ ഇന്ത്യയുടെ സാംസ്കാരിക അംബാസിഡറായിരുന്നു.
പുറം കണ്ണികൾ
വർഗ്ഗം:കേരളത്തിലെ സ്വാതന്ത്ര്യ സമര സേനാനികൾ വർഗ്ഗം:ഹിന്ദി വിവർത്തകർ
കരിക്ക് (വെബ് സീരീസ്)
മലയാളത്തിലെ ഒരു ഇന്ത്യൻ ഡിജിറ്റൽ മീഡിയ പ്ലാറ്റ്‌ഫോമാണ് കരിക്ക് 2018-ൽ നിഖിൽ പ്രസാദ് സ്ഥാപിച്ച ഒരു YouTube ചാനലാണ്. അവരുടെ ആദ്യ വെബ്‌സിലൂടെ പ്ലാറ്റ്‌ഫോം ജനപ്രീതി നേടി.2021 ജൂൺ ആദ്യം വരെ എഴുപതോളം സീരീസുകൾ പുറത്തിറങ്ങി. യുട്യൂബിലൂടെ പ്രക്ഷേപണം ചെയ്യുന്ന കരിക്കിന്റെ സീരീസുകൾക്ക് ഇതുവരെ 70 ലക്ഷം വരിക്കാരുണ്ടെന്നാണ് വിലയിരുത്തപ്പെടുന്നത് ഹാസ്യപ്രധാനമായ ഉള്ളടക്കങ്ങളാണ് സീരീസുകളുടെ സവിശേഷത. കരിക്കിൻവെള്ളം കുടിക്കുമ്പോൾ കിട്ടുന്ന ഫ്രഷ്നെസ് വെബ്സീരീസ് കാണുമ്പോൾ കിട്ടണം എന്ന ചിന്തയാണു പേരിടലിനു പിന്നിൽ.
ചരിത്രം
കരിക്ക് എന്ന യൂട്യൂബ് ചാനൽ 2016 ഓഗസ്റ്റ് 16-ന് നിഖിൽ പ്രസാദ് ആരംഭിച്ചു.2018 ഏപ്രിലിലെ വിഡ്ഢി ദിനത്തിലാണ് കരിക്ക് അതിന്റെ ആദ്യ വീഡിയോ അപ്‌ലോഡ് ചെയ്തത്.
നാല് യുവാക്കളുടെ ജീവിതം വളരെ ആപേക്ഷികമായ രീതിയിൽ ചർച്ച ചെയ്യുന്ന തേരാ പാര എന്ന പരമ്പരയിലൂടെയാണ് ചാനലിന്റെ മുന്നേറ്റം, ആ പ്രായത്തിലുള്ള ആളുകളുടെ ജീവിതത്തെ സ്പർശിക്കുന്ന രീതിയിൽ ഉള്ളതാണ്. അതേ പേരിലുള്ള ഒരു സിനിമ നിലവിൽ പ്രീ-പ്രൊഡക്ഷൻ ഘട്ടത്തിലാണ്, അത് അവരുടെ യൂട്യൂബ് ചാനലിലൂടെ മോഷൻ പോസ്റ്ററായി പ്രഖ്യാപിച്ചു.
അവലംബം
വർഗ്ഗം:മലയാളത്തിലെ വെബ് സീരീസുകൾ
ഇരകൾ
1985ൽ പുറത്തിറങ്ങിയ ഒരു മലയാള മനഃശാസ്ത്ര ത്രില്ലർ ചലച്ചിത്രമാണ് ഇരകൾ. കെ.ജി. ജോർജ്ജ് തിരക്കഥയെഴുതി സംവിധാനം ചെയ്ത ഈ ചിത്രം നിർമ്മിച്ചത് അന്നത്തെ പ്രമുഖ നടനായിരുന്ന സുകുമാരനായിരുന്നു. ഹിംസയുടെ മനഃശാസ്ത്രത്തെ ആഴത്തിൽ പ്രതിഫലിപ്പിച്ച ചിത്രത്തിലെ പ്രധാന കഥാപാത്രത്തെ അവതരിപ്പിച്ചത് ഗണേഷ് കുമാറായിരുന്നു.
സാമ്പത്തിക വിജയം നേടിയില്ലെങ്കിലും ചിത്രം മികച്ച നിരൂപക പ്രശംസ നേടി. ആ വർഷത്തെ രണ്ടു സംസ്ഥാന അവാർഡുകളും ചിത്രം നേടി.
പുരസ്കാരങ്ങൾ
മികച്ച രണ്ടാമത്തെ ചിത്രത്തിനും മികച്ച കഥക്കുമുള്ള കേരള സംസ്ഥാന ചലച്ചിത്ര അവാർഡുകൾ ഇരകൾ നേടി. ദേശീയ ചലച്ചിത്ര അവാർഡിനുള്ള അവസാനവട്ട ചുരുക്കപ്പട്ടികയിൽ ഈ ചിത്രത്തിലെ അഭിനയത്തിനു തിലകൻ ഇടം നേടിയിരുന്നു.
ജോസെലിൻ ബ്ലോച്ച്
ജോസെലിൻ ബ്ലോച്ച് (ജനനം: 1971) ഒരു സ്വിസ് ന്യൂറോ സയന്റിസ്റ്റും ലോസാൻ യൂണിവേഴ്‌സിറ്റി ഹോസ്പിറ്റൽ, EPFL (ഇക്കോൾ പോളിടെക്‌നിക് ഫെഡറേൽ ഡി ലോസാൻ) എന്നിവിടങ്ങളിലെ ന്യൂറോ സർജനുമാണ്.
ജീവിതരേഖ
1994 ഡിസംബറിൽ ലോസാൻ യൂണിവേഴ്‌സിറ്റിയിലെ ഫാക്കൽറ്റി ഓഫ് മെഡിസിനിൽ വൈദ്യശാസ്ത്ര ബിരുദം നേടിയ ബ്ലോച്ച് 2002-ൽ ന്യൂറോ സർജിക്കൽ ബിരുദം നേടി. ആഴത്തിലുള്ള മസ്തിഷ്ക ഉത്തേജനവും ചലന വൈകല്യങ്ങളുമായി ബന്ധപ്പെട്ട മസ്തിഷ്ക പുനരുദ്ധാരണമാണ് അവളുടെ വൈദഗ്ധ്യത്തിന്റെ മേഖല.
ഉമ്മു ഖുൽ‍സും ബിൻത് ഉക്ബ
പ്രവാചകൻ മുഹമ്മദ് നബിയുടെ കാലത്ത് ജീവിച്ച വനിതാ സ്വഹാബികളിലൊരാളായിരുന്നു ഉമ്മു ഖുൽസൂം ബിൻത് ഉഖ്ബ(أم كلثوم بنت عقبة) അവരുമായുള്ള ചില സാഹചര്യങ്ങളെ തുടർന്ന് ഖുർആനിൽ ആയത്ത് വരെ ഇറങ്ങിയിട്ടുണ്ട്. 60:10,ആയത്ത് ഉമ്മുഖുൽസൂമുമായി ബന്ധപ്പെട്ട പ്രത്യേക സാഹചര്യത്തിൽ ഇറങ്ങിയതാണ്.
പാലായനം
പിതാവായ ഉഖ്ബ ഒരു കാലത്ത് പ്രവാചകൻ മുഹമ്മദിൻറെ അറിയപ്പെട്ട ശത്രുവായിരുന്നു. പക്ഷെ ഉമ്മുഖുൽസും എഡി 622 ന് മുമ്പെ ഇസ്ലാം മതം സ്വീകരിച്ചു.ഹിജ്റക്ക് ശേഷവും മക്കയിൽ തന്നെയാണ് അവർ ജീവിച്ചത്.അതെസമയം പിതാവായ ഉഖ്ബ മതം സ്വീകരിച്ചിരുന്നില്ലെന്ന് മാത്രമല്ല പ്രവാചകനെതിരെയുള്ള യുദ്ധങ്ങളിൽ നിലകൊണ്ടു. അവസാനം ബദർ യുദ്ധത്തിലാണ് ഉഖ്ബ കൊല്ലപ്പെട്ടത്.എഡി 624ലായിരുന്നു അത്.
628 ലെ ഹുദൈബിയ സന്ധിക്ക് ശേഷം ഉമ്മു ഖുൽസും മക്കവിട്ട് മദീനയിലേക്ക് പോയി.സഹോദരങ്ങളായ അമ്മാറയും വാലിദും അവിടേക്ക് വരാൻ അവരെ പ്രേരിപ്പിച്ചിരുന്നു. ഉമ്മുഖുൽസുമിനെ ഞങ്ങളുടെ അടുത്തേക്ക് അയക്കണമെന്ന് പ്രവാചകനോട് ഖുൽസൂമിൻറെ സഹോദരങ്ങൾ ആവശ്യപ്പെട്ടു.ഉടമ്പടി പ്രകാരം മക്കയിൽ നിന്നും മദീനയിലേക്ക് രക്ഷപ്പെട്ട മുസ്ലിങ്ങളെല്ലാം മക്കയിലേക്ക് മടങ്ങണമെന്ന് തീരുമാനിച്ചിരുന്നു.അതെസമയം ഉമ്മുഖുൽസും പറഞ്ഞു.സ്ത്രീകൾ വളരെ ക്ഷയിച്ചവരാണ്. ബഹുദൈവാരധകരോടൊപ്പം മക്കയിൽ ജീവിക്കാനുള്ള ശക്തി ഞങ്ങൾക്കില്ല " എന്നവർ പ്രവാചകനോട് പറഞ്ഞു.ഈ സമയത്താണ് അല്ലാഹു മുഹമ്മദ് നബിക്ക് മറ്റൊരു ആയത്തിറക്കിയത്.
അവലംബം
വർഗ്ഗം:സ്വഹാബി സ്ത്രീകൾ
സിഡ്നി ബ്രെന്നർ
സിഡ്നി ബ്രെന്നർ(born 13 January 1927) ദക്ഷിണാഫ്രിക്കൻ ജീവശാസ്ത്രജ്ഞനും 2002ലെ വൈദ്യശാസ്ത്ര നോബൽസമ്മാന ജേതാവും ആണ്. ജനിതക കോഡിന്റെ മേഖലയിലാണ് അദ്ദേഹം സംഭാവനകൾ നൽകിയത്.
അവലംബം
വർഗ്ഗം:ദക്ഷിണാഫ്രിക്ക വർഗ്ഗം:ജീവശാസ്ത്രജ്ഞർ വർഗ്ഗം:1927-ൽ ജനിച്ചവർ
സർക്കാർ (ചലച്ചിത്രം)
എ.ആർ. മുരുകദോസ് സംവിധാനം ചെയ്ത് 2018-ൽ പുറത്തിറങ്ങിയ ഒരു തമിഴ് ആക്ഷൻ - ത്രില്ലർ ചലച്ചിത്രമാണ് സർക്കാർ. വിജയ്, കീർത്തി സുരേഷ്, വരലക്ഷ്മി ശരത്‌കുമാർ എന്നിവരാണ് ഈ ചലച്ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്. ചലച്ചിത്രത്തിന്റെ സംഗീത സംവിധാനം നിർവ്വഹിച്ചിരിക്കുന്നത് എ.ആർ. റഹ്‌മാനാണ്. 2018 ജനുവരിയിൽ നിർമ്മാണം ആരംഭിച്ച സർക്കാർ, 2018 നവംബർ 7-ന് ദീപാവലിയോടനുബന്ധിച്ച് റിലീസ് ചെയ്യ്തു.
നിർമ്മാണം
ഏകദേശം 3 മാസങ്ങൾ നീണ്ട പ്രീ - പ്രൊഡക്ഷൻ പ്രവർത്തനങ്ങൾക്കുശേഷം 2018 ജനുവരിയിലാണ് ചലച്ചിത്രത്തിന്റെ ചിത്രീകരണം ആരംഭിച്ചത്. ദീപാവലിയോടനുബന്ധിച്ച് ചിത്രം പുറത്തിറക്കാനായിരുന്നു തീരുമാനിച്ചിരുന്നത്. കലി, അങ്കമാലി ഡയറീസ്, സോളോ എന്നീ ചലച്ചിത്രങ്ങളുടെ ഛായാഗ്രാഹകനായിരുന്ന ഗിരീഷ് ഗംഗാധരനാണ് സർക്കാരിന്റെ ഛായാഗ്രഹണം നിർവ്വഹിച്ചിരിക്കുന്നത്.
2017 നവംബറിൽ യോഗി ബാബു, ചിത്രത്തിൽ ഒരു പ്രധാന കഥാപാത്രത്തെ അവതരിപ്പിക്കുമെന്ന് നിർമ്മാതാക്കൾ അറിയിച്ചിരുന്നു. ഇതിനോടൊപ്പം തന്നെ എ.ആർ. റഹ്‌മാൻ സംഗീത സംവിധാനം നിർവ്വഹിക്കുമെന്നും അറിയിച്ചിരുന്നു. . ആദ്യം നയൻതാരയെയായിരുന്നു കേന്ദ്ര കഥാപാത്രമായി നിശ്ചയിച്ചിരുന്നത്. ഇതിനുമുൻപ് തുപ്പാക്കി, കത്തി എന്നീ ചലച്ചിത്രങ്ങളുടെ എഡിറ്റിങ് നിർവ്വഹിച്ച എ. ശ്രീകർ പ്രസാദാണ് സർക്കാരിന്റെ എഡിറ്ററായി പ്രവർത്തിച്ചിട്ടുള്ളത്.
2017 ഡിസംബർ ആദ്യത്തിൽ ടി. സന്താനത്തെ ചലച്ചിത്രത്തിന്റെ കലാസംവിധായകനായി തിരഞ്ഞെടുക്കുകയുണ്ടായി. തുടർന്ന് സൺ പിക്ചേഴ്സായിരിക്കും ചിത്രം നിർമ്മിക്കുകയെന്ന് ഔദ്യോഗികമായി അറിയിച്ചിരുന്നു. 2018 ജൂൺ 21-ന് ചിത്രത്തിന്റെ പേര് പ്രഖ്യാപിക്കുന്നതിനു മുൻപ് ദളപതി 62 എന്നായിരുന്നു ചിത്രത്തിന് പേര് നൽകിയിരുന്നത്. കീർത്തി സുരേഷ്, വരലക്ഷ്മി ശരത്‌കുമാർ എന്നിവരാണ് ചിത്രത്തിലെ മറ്റ് കേന്ദ്ര കഥാപാത്രങ്ങളെ അവതരിപ്പിക്കുന്നത്. ബി. ജയമോഹനാണ് ചിത്രത്തിന്റെ കഥാകൃത്ത്. 2018 ജനുവരിയിൽ സർക്കാരിന്റെ ചിത്രീകരണം ആരംഭിക്കുകയുണ്ടായി. ഒന്ന്, രണ്ട് ഷെഡ്യൂളുകൾ പൂർത്തിയാക്കിയ ശേഷം മൂന്നാമത്തെ ഷെഡ്യൂൾ അമേരിക്കൻ ഐക്യനാടുകളിൽ വച്ചാണ് ആരംഭിച്ചത്.
ശബ്ദട്രാക്ക്
എ.ആർ. റഹ്‌മാനാണ് ചിത്രത്തിന്റെ ശബ്‌ദട്രാക്കിന്റെ സംഗീതസംവിധാനം നിർവ്വഹിച്ചിരിക്കുന്നത്. തമിഴ് ഗാനരചയിതാവായ വിവേക് ആണ് എല്ലാ ഗാനങ്ങളുടെയും വരികൾ രചിച്ചിരിക്കുന്നത്.
ഗാനങ്ങളുടെ പട്ടിക
പുറം കണ്ണികൾ
വർഗ്ഗം:2018-ൽ പുറത്തിറങ്ങിയ തമിഴ് ചലച്ചിത്രങ്ങൾ
ഒലിപ്പുഴ
പശ്ചിമഘട്ടത്തിലെ സൈലൻറ്വാലി മലനിരകളിലൂടെ രൂപം കൊണ്ട് മലപ്പുറം ജില്ലയിലെ കരുവാരക്കുണ്ട് ഭാഗത്ത് നിന്ന് ഉത്ഭവിക്കുന്ന പുഴയാണ് ഒലിപ്പുഴ. കരുവാരകുണ്ടിനടുത്തുള്ള കൽകുണ്ട്, കേരളാംകുണ്ട് തുടങ്ങിയ ഒലിപ്പുഴയിലേക്ക് ചേരുന്ന പ്രധാന വെള്ളച്ചാട്ടങ്ങൾ വിനോദ സഞ്ചാരികളെ ആകർഷിക്കുന്നു. കേരളത്തിലെ പ്രധാന നദികളിലൊന്നായ കടലുണ്ടിപ്പുഴയുടെ പോഷക ഉറവിടങ്ങളിലൊന്നാണ് ഒലിപ്പുഴ. മേലാറ്റൂരിനടുത്ത ഒരു പ്രദേശത്തിൻറെ പേരു കൂടിയാണ് ഒലിപ്പുഴ.
അവലംബം
വർഗ്ഗം:കേരളത്തിലെ നദികൾ
കർട്ടിസ് മേഫീൽഡ്
ഒരു അമേരിക്കൻ സംഗീതജ്ഞൻ ആയിരുന്നു കർട്ടിസ് മേഫീൽഡ് (ജൂൺ 3, 1942 – ഡിസംബർ 26, 1999). സോൾ സംഗീത ശാഖയിലെയും ആഫ്രിക്കൻ - അമേരിക്കൻ സംഗീതത്തിലെ രാഷ്ട്രീയത്തിന്റെയും എറ്റവും സ്വാധീനശക്തിയായിരുന്ന സംഗീതജ്ഞരിൽ ഒരാളായിരുന്നു. .
ഗ്രാമി ലെജൻഡ് പുരസ്കാരം ഗ്രാമി ലൈഫ് ടൈം അച്ചീവ്മെന്റ് അവാർഡ് എന്നിവ നേടിയിട്ടുള്ള ഇദ്ദേഹത്തെ രണ്ടു തവണ റോക്ക് ആൻഡ് റോൾ ഹോൾ ഓഫ് ഫെയിംൽ ചേർക്കപ്പെട്ടിട്ടുണ്ട്.
References
വർഗ്ഗം:1942-ൽ ജനിച്ചവർ വർഗ്ഗം:1999-ൽ മരിച്ചവർ വർഗ്ഗം:ആഫ്രിക്കൻ-അമേരിക്കൻ സംഗീതജ്ഞർ
ഗാൾട്ട്
ഗാൾട്ട്, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിൽ, സാക്രാമെന്റോ കൗണ്ടിയിലെ ഒരു നഗരമാണ്. സാക്രമെന്റോ-ആർഡൻ-ആർക്കേഡ്-റോസ്‍വില്ലെ മെട്രോപ്പൊളിറ്റൻ സ്റ്റാറ്റിസ്റ്റിക്കൽ ഏരിയയുടെ ഭാഗമാണ് ഈ നഗരം. 2010 ലെ സെൻസസ് രേഖകൾ പ്രകാരം നഗരജനസംഖ്യ 23,647 ആയിരുന്നു. 2000 ലെ സെൻസസിലുണ്ടായിരുന്ന 19,472 നേക്കാൾ ഇക്കാലത്ത് ജനസംഖ്യ ഉയർന്നിരുന്നു.
ഭൂമിശാസ്ത്രം
ഗാൾട്ട് നഗരം സ്ഥിതിചെയ്യുന്ന അക്ഷാംശ രേഖാംശങ്ങൾ 38.26084°N, -121.30312°W ആണ്. അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കനുസരിച്ച്, ഈ നഗരത്തിന്റെ ആകെ വിസ്തീർണ്ണം 5.9 ചതുരശ്ര മൈലാണ് (15 ചതുരശ്ര കിലോമീറ്റർ) ആണ്. ആകെ കരപ്രദേശത്തിന്റെ 0.23 ശതമാനം ജലം ഉൾപ്പെട്ടതാണ്. സക്രാമെന്റോ, സാൻ ജോവാക്വിൻ കൌണ്ടികളിലെ സംയോജിപ്പിക്കപ്പെടാത്ത മേഖലകളാൽ ഈ നഗരം പൂർണമായും വലയം ചെയ്യപ്പെട്ടിരിക്കുന്നു.
അവലംബം
വർഗ്ഗം:കാലിഫോർണിയയിലെ നഗരങ്ങൾ
ഒക്വേ എൻസേവർ
സമകാലിക കലാരംഗത്തെ  ശ്രദ്ധേയനായ വ്യക്തിത്വമാണ്  ഒക്വേ എൻസേവർ. ആർട്ട് ക്യുറേറ്റർ, നിരൂപകൻ, എഴുത്തുകാരൻ, കവി, വിദ്യാഭ്യാസചിന്തകൻ, ചരിത്രകാരൻ എന്നീ നിലകളിൽ പ്രശസ്തനാണ്. വെനീസ് ബിനാലെയുടെ പതിനഞ്ചാമത് എഡിഷന്റെ ക്യുറേറ്ററാണ്. എട്ടു ബിനാലെകൾ ക്യുറേറ്റ് ചെയ്തിട്ടുള്ള ഒക്വേ കോളജ് ആർട്ട് അസോസിയേഷന്റെ കലാനിരൂപണത്തിനുള്ള   ഫ്രാങ്ക് ജ്യൂവറ്റ് മേത്തർ പുരസ്കാരം  ഉൾപ്പെടെയുള്ള  ബഹുമതികൾ  സ്വന്തമാക്കിയിട്ടുണ്ട്
അവലംബം
വർഗ്ഗം:ആർട്ട് ക്യുറേറ്റർ വർഗ്ഗം:നൈജീരിയൻ കവികൾ വർഗ്ഗം:1963-ൽ ജനിച്ചവർ
മധ്യപൂർവേഷ്യാചരിത്രം
നാഗരികതയുടെ കളിത്തൊട്ടിലുകളിൽ ഒന്നായ മധ്യപൂർവേഷ്യ ലോകത്തിലെ ഏറ്റവും പഴക്കം ചെന്ന പല നാഗരികതകളും സംസ്കാരങ്ങളൂം സാക്ഷ്യം വഹിച്ച ഭൂമികയാണ്. ഇവിടുത്തെ ചരിത്രം അറിയപ്പെടുന്നതിൽ വെച്ച് പഴക്കം ചെന്ന ജനവാസകേന്ദ്രങ്ങളിൽ നിന്ന് തുടങ്ങി ഇസ്ലാമിന് മുൻപും പിൻപും ഉണ്ടായ പല സാമ്രാജ്യങ്ങളിലൂടെ കടന്ന് ഇന്നത്തെ മധ്യപൂർവേഷ്യൻ രാഷ്ട്രങ്ങളിൽ എത്തിനിൽക്കുന്നു.
ബിസി 3150-ൽ ആദ്യ ഫറവോയുടെ കീഴിൽ മുകളിലെയും താഴത്തേയും ഈജിപ്തുകൾ രാഷ്ട്രീയമായി ഒന്നിച്ചതോടെ ഈജിപ്ഷ്യൻ സംസ്കാരത്തിന് ഒരുമ കൈവന്നു. മെസപ്പൊട്ടേമിയ ശക്തമായ പല സാമ്രാജ്യങ്ങളുടെയും തറവാടായിരുന്നു. അതിൽ പ്രധാനം 1365-1076 ബിസി കാലത്തെ അസ്സീറിയൻ സാമ്രാജ്യവും 911-609 ബിസി കാലത്തെ നവ അസ്സീറിയൻ സാമ്രാജ്യവുമാണ്. ബിസി 7ആം നൂറ്റാണ്ട് തൊട്ട് ഇറാനിയൻ സാമ്രാജ്യങ്ങളായിരുന്നു മധ്യപൂർവേഷ്യ കാൽക്കീഴിലാക്കി ഭരിച്ചിരുന്നത്. ബിസി ഒന്നാം നൂറ്റാണ്ടായപ്പോളേക്കും വികസിച്ചുവന്ന റോമാസാമ്രാജ്യം മധ്യപൂർവേഷ്യയുടെ സിംഹഭാഗവും കീഴടക്കി. ബൈസാന്റൈൻ സാമ്രാജ്യം എന്നറിയപ്പെടുന്ന പൂർവ റോമാ സാമ്രാജ്യം വർധിച്ചു വന്ന ക്രിസ്തീയവത്കരണം കൊണ്ട് മധ്യപൂർവേഷ്യയിലെ ജനങ്ങൾക്കിടയിൽ വേർതിരിവ് സൃഷ്ടിച്ചു. എഡി ഏഴാം നൂറ്റാണ്ട് വരെ ബൈസാന്റൈൻ സാമ്രാജ്യവും പേർഷ്യൻ സാമ്രാജ്യവുമായിരുന്നു മേഖലയിലെ ശക്തികൾ. ഏഴാംനൂറ്റാണ്ടുമുതൽ പുതിയ ശക്തിയായി ഇസ്ലാം ഉയർന്നു വന്നു. 11 ആം നൂറ്റാണ്ടിന്റെ പകുതിയോടെ തുർക്കികളുടെ വരവ് ഇവിടത്തെ അറബികളുടെ മേൽക്കോയ്മക്ക് അറുതി വരുത്തി. 13 ആം നൂറ്റാണ്ടിന്റെ ആദ്യത്തിൽ മംഗോൾ സാമ്രാജ്യത്തിന്റെ അധിനിവേശസേന മധ്യപൂർവേഷ്യയിലൂടെ തിരമാല കണക്കെ കടന്നു വന്നു. 15ആം നൂറ്റാണ്ടിന്റെ ആരംഭം അനറ്റോളിയയിലെ പുതിയ ശക്തികേന്ദ്രമായ ഓട്ടോമൻ സാമ്രാജ്യത്തിന്റെ ഉദയം കണ്ടുകൊണ്ടായിരുന്നു. തുർക്കിഷ് ഭാഷ സംസാരിക്കുന്ന ഇസ്ലാം മതാനുയായികളായ ഓട്ടോമൻ അമീറുകൾ ക്രിസ്ത്യൻ ബൈസാന്റൈൻ സാമ്രാജ്യ തലസ്ഥാനമായ കോൺസ്റ്റാന്റിനോപ്പിൾ കീഴടക്കി സുൽത്താന്മാരായി സ്വയം അവരോധിച്ചു.
1920കളിലും 1930കളിലും 1940കളിലും സിറിയയും ഈജിപ്തും സ്വാതന്ത്ര്യത്തിലേക്ക് അടുക്കുകയായിരുന്നു. ബ്രിട്ടീഷുകാരും, ഫ്രഞ്ചുകാരും, സോവിയറ്റുകളും രണ്ടാം ലോകമഹായുദ്ധകാലത്ത് മധ്യപൂർവേഷ്യയിലെ പല ഭാഗത്തുനിന്നും പിന്മാറി. അറബികളും ജൂതന്മാരും തമ്മിൽ പലസ്തീനിനെ ചൊല്ലി കൊടുമ്പിരികൊണ്ട പ്രശ്‍നം കാരണം ഐക്യരാഷ്ട്ര സംഘടന 1947ൽ പലസ്തീൻ വിഭജിച്ചു. പിന്നീട് ശീതയുദ്ധത്തിന്റെ ഇടയിൽ പശ്ചിമേഷ്യയിലെയും ഉത്തരാഫ്രിക്കയിലെയും അറബി സംസാരിക്കുന്ന രാജ്യങ്ങളിൽ ഒരുമയുള്ള അറബ് സ്വത്വം ഉയർന്നു വന്നു. ഈ ഭൂഭാഗത്തെ പാശ്ചാത്യ ശക്തികളുടെ പിന്മാറ്റവും, ഇസ്രയേലിന്റെ സ്ഥാപനവും കൂടിവരുന്ന എണ്ണവ്യവസായത്തിന്റെ പ്രാധാന്യവും ആധുനിക മധ്യപൂർവേഷ്യയുടെ തുടക്കം അടയാളപ്പെടുത്തുന്നു. മിക്ക മധ്യപൂർവേഷ്യൻ രാജ്യങ്ങളിലും കമ്പോള സാമ്പത്തികരംഗത്തെ വളർച്ച രാഷ്ട്രീയ ഇടപെടലുകൾകൊണ്ടും അഴിമതി, സ്വജനപക്ഷപാതം, അമിതമായ ആയുധശേഖരണചെലവ്, എണ്ണപ്പണത്തിലുള്ള അമിതമായ ആശ്രയത്വം മുതലായ കാരണങ്ങൾ കൊണ്ട് മന്ദീഭവിച്ചിരിക്കുന്നു. ഏറ്റവും സമ്പന്നമായ രാഷ്ട്രങ്ങൾ ഖത്തർ, കുവൈറ്റ്, ബഹറിൻ, യുണൈറ്റഡ് അറബ് എമിറേറ്റ്സ് എന്നിവയാണ്.
അവലംബം
വർഗ്ഗം:ചരിത്രം വർഗ്ഗം:പൂർവേഷ്യയുടെ ചരിത്രം വർഗ്ഗം:ചരിത്രം - വൻകര തിരിച്ച് വർഗ്ഗം:ഏഷ്യ
ഏലരാ ശ്രീകൃഷ്ണ
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:കാംബോജി രാഗത്തിൽ ചിട്ടപ്പെടുത്തിയ കൃതികൾ